2020 – Zornotzako Musika Banda\n(+34) 649 153 802\n2020-2021 :: Arteen doinuak\nPosted on diciembre 21, 2020 marzo 7, 2021\nLiteraturaren doinuak online!\nPasa dan larunbateko kontzertuko bideoak gure web-gunean eta Youtube kanalean ikusgai! Gozatu! #ArteenDoinuak > #LiteraturarenDoinuak\nPosted on diciembre 18, 2020 diciembre 19, 2020\nOHARRA: Kontzertuaren ordu aldaketa! 19:00\nAzaroan indarrean sartu zen dekretuari jarraiki, jarduera sozio-ekonomiko guztiak 21:00etan bukatzea derrigorrezkoa dela ikusita, Zornotza Aretoaren 20:15etako emanaldi guztiak (gure kontzertuak barne), iluntzeko 19:00etara aurreratu…\nPosted on diciembre 16, 2020 diciembre 19, 2020\nElkarrizketa Durangaldeko Telebistan\nAbenduari hasiera emateko Durangaldeko Telebistak elkarrizketatu egin du Aritz Labrador, gure bandaren birsortzailea eta egungo zuzendaria. Telebista programak gure musika bandaren birsortzea, koarentenan zehar izandako…\nPosted on diciembre 12, 2020 diciembre 13, 2020\nZornotzako Musika Banda gabonetan\nAurtengo urte gazi-gozoari amaiera emoteko, Zornotzako Musika Bandak lehengo kolaborazioa burutu dau gure herriko Zubiaur Musika Eskolagaz. Herriko udalak eskatuta, gure musika bandak eta eskolako…\nPosted on noviembre 15, 2020 diciembre 13, 2020\nEntseguak online egitera behartuta\nEusko Jaurlaritzak azken bi asteotan ataratako dekretuaren arabera, musikari eta talde «amateur»ek ezingo dituzte entsegurik egin. Neurri honen aurrean, Zornotzako Musika Bandak entseguak online hasi…\nPosted on noviembre 7, 2020 diciembre 13, 2020\nZinemaren doinuak online!\nPasa dan larunbateko kontzertuko bideoak gure web-gunean eta Youtube kanalean ikusgai! Gozatu! #ArteenDoinuak > #ZinemarenDoinuak\nPosted on octubre 30, 2020 diciembre 12, 2020\n2020-2021 denboraldiaren aurkezpena\nGaurko prentsaurrearekin 2020-2021 denboraldia aurkeztu eta martxan jarri dogu! Hona hemen gure aurkezpen bideoa! Ikusi eta deskubritu ikasturte honetarako prestatuta daukaguzan aukera guztiak! Jo beza…\nPosted on octubre 19, 2020 diciembre 13, 2020\nZornotzako Musika Bandak «Hemendik» saria jaso dau\nLaboral Kutxak eta Deiak antolatutako XIII Hemendik saria jaso dau Zornotzako Musika Bandak berrogeialdian zehar kultura sustatzearren online. Alde batetik, Bandak abesti baten grabaketa osatu…\nPosted on junio 22, 2020 diciembre 13, 2020\nBueltan gagoz aurrez-aurreko entseguekaz\nBueltan gara, indar berrituta eta hurrengo hilabetean online aurkeztuko dogun kontzertua prestatzen! Protokolo sendoak sortu behar izan doguz gure jarduera era seguru baten bermatzeko. Segi…\nPosted on junio 12, 2020 diciembre 13, 2020\nZMB Online zikloaren amaiera\n8 aukera paregabe euki doguz azkenengo asteotan musikaz era desberdin baten gozatzeko eta musika banda baten barneak, zein nondik norakoak, hurbiletik ezagutzeko ere! Informazio guztia…\nCopyright © 2021 by Zornotzako Musika Banda


Ezkontzetako fauna • ZUZEU\nArgazkia: Negu gau bateko ametsa\nSortze data: 2013/11/02\nLatitudea: 43º 20,524´ N\nLongitudea: 2º 41,057´ W\nObjektiboa: Canon EF 70-200mm f/2.8L IS II\nDistantzia fokala: 90 mm\nEsposizio denbora: 1/15″\nSentikortasun eskala: ISO 2500\nNoizean behin jasotzen du Alter-ek ezkontzetan argazkiak ateratzeko enkargua. Askotan, ni etxean nagoela egiten ditu ateratako argazki edo bideoak editatzeko lanak. Gehienetan, mota horretako lan bati atera dakiokeena baina zuku gehiago ateratzen dio. Beti, album ofizialean sartuko ez den argazkiren bat da ezkontzako izpiritua ondoen islatzen duena. Testu hau laguntzen duena, adibidez.\nBitxia da, oso, ezkontzen mundua. Adin bat dugunok -ez asko, ez gutxi, baina bai ezkontza dezentetan egon garela esateko adina- fase denak pasa ditugu. Lehenengoak, nobedadearen hautsak zipriztindu dituenak, parranda itzelak izan ohi dira. Norberarena, noski, desberdina da. Hortik aurrerako dozena erdia edo, normalean, konparazioen iturri. Azken boladan izandakoak, aldiz, hasierakoetara bueltatze bat bezalakoak dira, nahiz eta beste prisma batetik bizi. Dena baita ziklikoa bizitza honetan. Lerro zuzenean ibiliz, ezin da bat oso urrutira heldu.\nAtentzioa ematen dit orain, neskek batez ere, egun handi hauetarako prestaketetan zenbat inbertitzen duten. Eta ez diot, bakarrik, arropa dendan edo ile-apaindegian uzten duten diruagatik. Larunbatetako loa luzatzea gustuko dut; horregatik suertatzen zait, agian, hain deigarri egun osoko parranda bat goizeko zortzietan Begoren ile-apaindegian hasteko batzuk duten borondatea. Hori bai, normalean emaitzak merezi du. Desertuak duen xarma da, edozein lekutan, putzu bat ezkutatzen duela.\nBadut lagun bat, nik beste ezkontza bizia dagoena, lehen aipatutako faseak igaro gabe izango dituena. Beti bakarrik joan da eurotara, nik gogoratzen dudanez behintzat. Parrandaren prismatik enfokatzen ditu beti datozkionak. Jaioa da, dena den, desertuko putzuen kokaleku zehatza miaketako lehen begirada batean antzematen. Inoiz tokatu izan zait, patxadan elkarrekin botatako zigarro baten aitzakian edo, une batez behintzat ezkontzari berearen antzeko ikuspuntu batetik begiratzea. Azaroko gau argi batean izarrak ikustera doan baten arretaz ikusi izan dut, behin baino gehiagotan, goiz jaiki direnei so. Neure buruari galdetzen diot izarrak ez ote diren pizten, egunen batean, bakoitzak berea aurki dezan.\nHarreman sozialak jorratzeko leku egokia dira ezkontzak. Nik, adibidez, denbora luzez ikusi ez ditudan lagunen kontuez egunean jartzeko probestu izan ditut, maiz. Oparirako adina diru bildu duenak, baina astebururokoan nahi beste trago luze edateko heltzen ez zaionak, barra librea probestuko du, bere bizitza igandean bukatuko balitz bezala. Harrapari profesionalak, aldiz, hain ondo joan ez den denboraldia salbatzeko probestuko ditu. Inoiz ez zaie loreei aditu behar: so egin eta usain hartu bakarrik.\nPrintze Txikia eta Harrapari Profesionala, funtsean, ez dira hain desberdinak. Desertuetako putzuak, izarrak, loreak… denak dira bat.\n– Eta zertarako nahi dituzu izarrak zeure egin?\n– Aberatsa izateko balio dute.\n– Eta zertarako nahi duzu aberatsa izan?\n– Izar gehiago erosteko… Papertxo batean idazten dut zenbat ditudan. Eta gero, paper hori, giltzadun tiradera batean gordetzen dut.\n– Eta hori da dena?\n– Nahikoa da horrekin!\n– Dibertigarria da…


Hilabete sorkuntza Hendaiako Nekatoenean | Hitzen uberan\n← Joxean Agirreri elkarrizketa\nPatxi Zubizarretari elkarrizketa Irakurrieranen →\nBosgarren aldiz, Euskal Kultur Erakundeak, Euskal Itsasbazterreko CPIEk eta Euskal Idazleen Elkarteak (EIE) beren baliabideak eta gaitasunak bateratu dituzte gazte literatura egonaldi bat antolatzeko, 2016an, Hendaiako Nekatoenean. Egonaldia euskal idazle guztiei zuzentzen zaie. Maiatzaren 17an amaituko da proiektuak aurkezteko epea. Honako albiste honetan bildu ditugu deialdiari buruzko xehetasun guztiak.\nEPEMUGA: 2016ko maiatzaren 17a\nTOKIA: Nekatoenea – Abbadia Eremua – 64700 HENDAIA\nDATA: 2016ko urria eta azaroa bitartean\nBEKA: 1000 €\nTailer-apartamendu bat artistaren esku ezarria izanen da hilabete baterako Hendaiako Abbadiako Eremuan, «Nekatoenea» deitzen den etxean. Etxe hori eremu babestuan izanik, idazleak kontuan izan beharko ditu bertako arauak (bizikleta eta zakurrak debekatua, parkinga 700 m.tara).\nEgitasmoak bi zati izango ditu, eta honako hauek errespetatu behar dira:\n1-Gazte literatura sorkuntza (hilabete batez), Hendaiako “Nekatoenea” etxean. Artistaren esku utziko da ekoizpen motaren eta lan gaien hautua, kontuan hartuta literatura sorkuntza euskaraz egingo dela. Programa horren xedea euskal kulturaren aniztasun osoa baloratzen duten proiektu berritzaileak gazteengan eta gazteekin sustatzea da.\n2- Ikasle gazteekin jarduera bat: 12 urtetik gorako ikasle talde batekin. Idazleak bere idazlanari buruz proposatu nahi duen lana. Ikasturte hasieran hitzartuko du irakaslearekin eta 2016-2017 ikasturte bitartean antolatuko du ikasleekin 12 orduz elkartuz. Jarduera honek Hego Lapurdiko Hirigune eta DRACeko EAC programaren barnean izango da, horiek finantzaketa berezia ematen baitiote.\nEpaimahai batek hautatuko du irabazlea, hautagaitza-txostenak aztertu ondoren. Partaide-egitura bakoitzak ordezkari bat izendatuko du epaimahaian parte hartzeko.\nTxostenak (egitasmoa, CVa, erreferentzia literarioak, eta abar) hiru helbide hauetara igor daitezke, emailez edo postaz, 2016eko maiatzaren 17a baino lehen:\n1) Euskal itsasbazterreko CPIE (Aintzane Lasarte)\n; Larretxea, rue Armatonde karrika, 64700 Hendaia\nTel. (33) 559 20 37 20\n2) Euskal Idazleen Elkartea – eie@idazleak.eus; Euskal Idazleen Elkartea • Zemoria kalea, 25 • 20013 Donostia (Gipuzkoa)\n- Tel : (34) 943 27 69 99\n3) Euskal Kultur Erakundea – etchegoin@eke.eus; Lota jauregia – 64480 Uztaritze Tel. (33) 559 93 25 25\nErabakiaren erantzuna e-postaz igorriko zaie hautagai guztiei.


Frisiatik, bertsolaritzaz bustitzera | Bizigiro | Berria\nBertsolari Txapelketa Nagusiko finala grabatzen aritu zen Frisiako telebistako talde bat. ARITZ LOIOLA / ARGAZKI PRESS Tamaina handiagoan ikusi\n2017ko abenduak 22 - Hernani\nTelebistako dokumental baten bitartez iritsiko dira, lehenbizi, euskarazko bertsoak Frisiara. Eta, bigarren pausoan, bertsoak frisieraz egiten ikasteko prozesua martxan jarri nahi dute datozen hilabeteetan —Elmar Kuiper poetak kantatu zuen frisierazko lehen bertso inprobisatua, urrian, Omrop Fryslan katean—.\nEuskal kulturarekin lotutako aste bat antolatuko dute ekainerako Frisian —gonbidatuetako bat Xabi Paya izango da—. Euskal kulturaren eta frisiar kulturaren arteko harremanak sakondu nahi dituzte hor. Eta jaialdi horren atarian, Omrop Fryslan telebista kateak bertsolaritzari buruz egindako dokumental bat estreinatuko du —Frisian ez ezik, Herbehereetako lurralde guztietan ikusi ahalko da kate publiko nazionalean—. Lana euskaraz, frisieraz eta ingelesez izango dela iragarri du Bart Kingma kazetari eta dokumentalaren zuzendariak.\nEuskal Herrian abenduaren 15etik 20ra izan dira dokumentala grabatzen. Kingmarekin batera, Jan Bensliman kameraria eta Elmar Kuiper poeta eta musikaria egon dira, baita Mirjam Vellinga Hizkuntzen Etxea proiektuko zuzendaria ere.\nJoxan Goikoetxea musikariaren estudioan, Hernanin (Gipuzkoa), opari bat baino gehiago jaso dituzte Kingmak eta Vellingak. 1918. urtean Pello Errotak eta Txirritak jokatutako desafioaren bertsoak entzuten aritu dira —Idoia Noble itzultzaileak aldi berean itzuli dizkie bertsoak—, eta CD batean eraman dituzte duela 99 urteko bertsoak, dokumentalean erabiltzeko.\nJoan den igandeko BECeko finaleko irudiak ere izango dira ikusgai dokumentalean. Eta, tartean, hainbat elkarrizketa, Kingmak azaldu duenez: «Saroi Jauregi Mintzola ahozko lantegian elkarrizketatu genuen, Villabonan [Gipuzkoa], eta txapelketaren antolaketaz aritu zitzaigun. Zarautzen [Gipuzkoa], Andoni Egañak bertsolaritzaren historiaz eta eboluzioaz hitz egin zigun. Imanol Lazkano bertsolariarekin ere egon ginen, frankismoaren garaiko bertsolaritzaz». Biriatun (Lapurdi), berriz, Amets Arzallus elkarrizketatu zuten. «Azaldu zigun zein den bere motibazio pertsonala bertsolari izateko, eta nola bizi izan duen aurreko txapelduna izatea. Erantzun oso sakonak eman dizkigu».\nBertsolari Txapelketa Nagusiko finaleko prestaketak grabatu zituzten. Eta finala bizitzea «oso hunkigarria» izan zela nabarmendu du Vellingak: «Emozio asko izan genituen. Guretzat sekulakoa izan zen ikustea nola 15.000 lagunek euskarazko inprobisazioarekin gozatzen zuten. Inspiratzailea izan zen. Agian guk antzeko zerbait egin dezakegu frisieraz; agian zerbait berria sor dezakegu Frisian». 2018an Europako kultur hiriburua izango da Leeuwarden —Frisiako hiriburua—, eta horrekin lotutako proiektuetan ari da lanean Vellinga. Kingmak azaldu duenez, 500.000 herritarrek hitz egiten dute frisieraz. «Baina horietako ehuneko txiki batek irakurtzen du frisierazko literatura». Vellingak eta Kingmak esan dute herritar gutxik erabiltzen dutela frisiera literaturarako, poesiarako eta sormenerako. «Erabilera praktikoa nagusitzen da».\nKingmak oroitu du 2016an ezagutu zuela bertsolaritza. Other Words proiektuko egonaldiaren barruan, Xilabako finalera joan zen, Baionara. «Liluratuta gelditu nintzen». Barakaldoko (Bizkaia) finala «sekulakoa» iruditu zitzaion: «Jakin genuen milaka eta milaka euskaldun finala telebistaz ere ikusten ari zirela. Hainbeste jende hizkuntza modu literario batean gozatzen ikustea zoragarria iruditu zitzaigun. Uste dugu ederra izan daitekeela hori guztia Frisian erakustea».\nVellingari, bestalde, interesgarria iruditu zitzaion finalean kantatutako bertsoetan «agenda soziopolitiko aurrerakoia» aurkitzea. «Bertso eskolen berri ere izan dugu bidaia honetan, eta oso interesgarria iruditu zaigu». Irungo (Gipuzkoa) Dunboa ikastetxean, bertso eskolak nola ematen dituzten grabatu dute.\nDokumentalak, printzipioz, 30 minutu iraungo du. Baina ez dute baztertzen bi atal egitea. Ekainean jakingo da hori.\nUhartea korrika korsikeraz\nA Currilingua eginen dute bihar, korsikeraren aldeko egun bakarreko Korrika, Aleriatik Bonifaziurat. Bigarren aldiak parte hartzaile haboro dauzka, eta kilometro haboro hego muturreraino.\nXabier Urizar maila goreneko txokolatearen dastatzaileak hezkuntza eta txokolatea uztartzen ditu. Dastaketa baten nondik norakoak azaldu, xehetasunak aztertu eta mitoak apurtzen ditu.\nJolas parkeak, androideak eta gizatasuna\nHBOren 'Westworld' telesailak laugarren denboraldia estreinatu du. Gizakien eta androideen arteko talka da nagusi thriller ilun honetan


Berba berriak sortzen\nPosted on 2019-11-12 2019-11-12 Author MintzanetCategories Albisteak, Bost minutu euskarazTags Antton Telleria, autogestionatu, Berba berriak, bokata, erosotzaile, Euskaltzaindidako urgazleak, Gaztea, Hitztripu, inpunitate, irismen, jonki, jopuntu, kebab, klenbuterol, kolageno, komite, kontainer, korner, lobby, lotesle, luntx, mahaitasun, manifa, menstruazio, okupa, potrosorry, sikiera, skater, turbulentzia, txikiteo, underground, ziklogenesiLeave a comment\nEuskarak bide luzea egina du eta luzeagoa akaso egiteke daukana. Gure hizkuntza esparru askotara heldu da dagoeneko; beste batzuetara, berriz, ez. Behar berriei egokitzeko euskarak ere aurrera joan behar du eta horretarako hitz berriak sortu behar ditugu.\nBatzuk saiatu dira horretan, umore puntu batekin:\nMAHAITASUN: mahaian jarri eta sekulako tripakadak egiteko maitasun grinatsua; mahaiarekiko maitasuna.\nEROSOTZAILE: eroso bizi izateko eta ezer ez egiteko edozer egiteko prest dagoena; inoren kontura bizi den bizkarroia.\nPOTROSORRY: zorte txarra dakarren pertsona, gafea.\nGuztien artean txatxarrena zen, enpagugarriena. Berba baten esanda: potrozorri hutsa. Baina haren akatsik handiena negar egiteko joera zen. Joera ez: grina. Haren lehen berba barka eskea izaten zen beti. Horregatik deitzen zioten potrosorry\nHitztripu hitzak (hitz bat gaizki erabiltzean gertatzen den istripua) egin du bidea, eta nahikotxo erabiltzen da. Batek daki Euskaltzaindiak onartuko duen hurrengo aldaketan. Izan ere, okupa, sikiera, jopuntu, autogestionatu, inpunitate, irismen, jonki, kebab, klenbuterol, kolageno, komite, korner, luntx, menstruazio, bokata, kontainer, manifa, lotesle, txikiteo, lobby, skater, turbulentzia, underground, eta ziklogenesi onartu baditu, zergatik ez hitztripu?\nHona hemen Euskalerriairratia.com-en jasotakoa\nEuropa Press agentziako Iruñeko ordezkaritzako lankideei teletipo bateko goiburuan gertaturiko hitztripua pasatu digu haien harpideduna den lagun batek:\n“PSN e IU de Zizur presentan un recurso de azada por la negativa del alcalde a pagar un curso de euskera al secretario”.\nEuskaratzeko tenorean, zalantzak eragiten dizkigu. Nola esaten da euskaraz recurso de azada, gora egiteko helegitea ala aitzur helegitea? Bestalde, NaBaiko alkatearen jokaera kritikagarria izan daiteke, baina haren erabakien aurka aitzurka hastea gehiegitxo iruditzen zaigu. Esan gabe doa guk geuk hitztripu asko izaten ditugula.\nAntton Telleria “Euskaltzaindidako urgazleak” honako bost hitz hauek asmatu ditu berehala hiztegian sar ditzaten. Entzun Telleriak berak emandako definizioak eta lotu hitz bakoitza dagokion zenbakiarekin.


Patatak prestatzeko hiru errezeta osasungarri\nOn Ekin zentroko Andrea Larreak pataten ezaugarri nutrizionalak azaldu ditu, eta hiru errezeta proposatu: Patata purea ziazerba eta ganbekin, patata tortila 'osasungarria' eta labeko patatak.\nAskotan entzun dugu patatak energia asko ematen duela, eta hori dela eta zenbait kasutan kontsumoa mugatzea gomendatzen dela. On Ekin zentroko Andrea Larrea nutrizionistak "Baipasa"n aztertu ditu patataren ezaugarriak: patata tuberkulua da, karbohidrato iturri dena, baina kalitatezko karbohidrato iturria. Gainera, zenbait bitamina eta mineral ere eskaintzen dizkigu, baita zuntza ere. Karbohidratoak azkenean energia iturri dira, eta, printzipioz, plan orekatu batean kontsumitu daiteke. Baina patatarekin gertatzen dena da, egosketa modu batetik bestera bere balio nutrizionala asko aldatzen duela. Patata egosi batek 100 gramoko 80 kkal izan ditzake eta, aldiz, frijituta 450 kkal.\nHortaz patatak berak baino, olioak ematen digu energia kasu horretan eta, gainera, olioarekin gertatzen da berez kalitatezko gantz iturri bat dela, baina horrela berotzean eta horrelako tenperaturak aplikatzean pixka bat galtzen duela bere kalitatea. Horregatik beti ere hobe da gordinik kontsumitzea eta kopuru baxuagoetan.\nPatatak modu osasungarrin kontsumitu nahi baditugu, prestatzeko modu asko ditugu:\nBeste barazki batzuekin.\nEgosita eta gero labean.\nEgosita eta gero zartagian pasata.\nBestalde, patata hoztu eta berriz epeltzean, funtzio prebiotikoa izan dezake, almidoi erresistentea sortzen bata. Hau da guk patata egosten dugunean almidoia hidratatu egiten da eta hoztean zati bat kristalizatu egiten da eta "almidoi erresistente" bilakatzen da. Hau gure hesteko mikrobioentzako elikagai delarik, horregatik funtzio prebiotikoa duela esaten da. Garrantzitsua da hori, patata egosi, hozten utzi eta gero, berriz jatera goazenean, edo hotzean kontsumitu edo epeltzea.\nHauek dira patata oinarri hartuta proposatu dizkigun errezeta osasungarriak:\nPatata purea ziazerba eta ganbekin.\nPatata tortila "osasungarria"


Gainetatik gozatuko ditugun ikusmirez gain, inguruak baditu gozatzeko eta ezagutzeko aukera berezi batzuk. Lehendabizi, Gorbeiako Parke Naturalean gaudela. Bertan, Altubeko baso eta oihanak, non pagoak, haritzak, gaztainondoak… gailentzen diren, gaztaina hobiak edo kirikiñousis delakoak (urtean zehar gaztainak gordetzeko erabiltzen diren esparru bereziak), karlistadetan balak egiteko beruna eman zuten meategiak... naturaren aldetik ere, bizi aparta eskaintzen duen alderdia da, zeren eta, sarri aurkitzen dira orkatzen, oreinen, basakatuen, basurdeen, azkonarren eta erbien arrastoak, baita saien, miruen, pagausoen, haitz-usoen, beleen, zozoen, eperren eta txoritxo piloren hegaldiak. Ibilbidean ere Araneko Harria bisitatuko dugu, 1308an neskatxa bat otso batzuek jana hil zela gogoratzen duen harria hain zuzen. Amaieran, bestalde, 1626. urtean eraikitako Garrastatxuko Andre Maria Erruzkikoaren baseliza aurkituko dugu, kanpai-horma eder batez horniturikoa.\nAnimatu eta parte hartu. Irteera Zumarragako Elizatik goizeko 7:30etan izango da. Parte hartu nahi dutenei, izena eman dezaten eskatu nahi diegu, Zumarragako Iparragirre 4 – 2. solairuko (KZGunearen gaineko) Ostadar M. T.-ren egoitzan zein (zuen telefono zenbakia utziz) 943723385 telefonoan.\nIrteera ordua:goizeko 7:30etan.\nIbilaldiaren iraupena: 5 bat ordu\nTokia: Zumarragako parrokiatik.\nHau SPAM-aren kontrako filtro bat da. Mesedez, idatzi ondoko gelaxkan, "zenbakitan", ondoren eragiketa egitearen emaitza, zazpi bider bost .


Kultur elkartrukeak | Artea ikasbide, 2013\nLehen Hezkuntzako bi ikasgela, Bizkaiko Arrankudiaga HIkoa bata, eta New Yorkeko PS 42koa bestea (Manhattan), zortzi astez lankidetzan aritu ziren proiektu batean. Tailerrak Ibon Garagarzak eta Jen Cecerek zuzendu zituzten,Bilbon eta New Yorken, hurrenez hurren.\nLehen Hezkuntzako bi gelek posta elektronikoa, informazioa eta argazkiak trukatu zituzten Internet bidez, eta horri esker konparatu zituzten sormen-prozesuak, bizimoduak eta tokian tokiko ezaugarriak. Helburua zen ikasleari esperientzia aberasgarriak eskaintzea ingurune hurbiletik harantzago, bere auzotik kanpoko munduaren alderdiak ezagutzeko. Proiektuaren gaiek lotura zuzena zuten Ingurunearen Ezagueraren arloko curriculumarekin, baita Hizkuntza eta Literatura Ingelesarekin ere.\nTrukatutako deskribapenetatiki eta argazkietatik abiatuta, ikasleek herrialde bakoitzaren janari, hizkuntza, jantzi eta ohiturei buruzko gauzak ikasi zituzten.


Protagonista ‘Slideshow – eskalatzaile baten bizitza’ konferentzian eta laguntzailea 'Eskaladako patologiei eta entrenamendu metodoei buruzko ikastaroan'\nAdam Ondra (Brno, Txekiar Errepublika, 1993) Munduko Txapelketa bi diziplinetan, zailtasunean eta bulder-ean, irabazi duen eskalatzaile bakarra da. Gainera bi dominak urte berean lortu zituen, 2014ko edizioan. Munduko Kopan ere antzerako marka du, Munduko Kopa bi diziplinetan (2009an zailtasunean eta 2010ean bulderren) irabazi duen eskalatzaile bakarra baita. 8a (5.13b) eta 9 b+ (5.15c) arteko 1.162 bide eskalatu ditu. Horietatik hiru 9b+ (5.15c) izan ziren eta 548 bistaz egindakoak izan ziren, zeinetatik hiru 9a (5.14d) eta hamabost 8c+ (5.14c) izan ziren. Adam 9b+ (5.15c) mailako proposamena duen bide bat puntu gorriz eskalatu duen lehen eskalatzailea da (Change, Flatanger, 2012an). Lau aldiz eman diote “Salewa Rock Award” saria.\nEskaladako ikastaroaren alde praktikoa Bilboko PIUGAZ eskalada zentroan egingo da eta teorikoa Bilboko Zabalgune Eraikinean, abenduaren 12 eta 13an.\nAdam Ondraren konferentzia Sala BBK-n egingo da abenduaren 12an, 19:30etan.\nProtagonista 'Eskaladako patologiei eta entrenamendu metodoei buruzko ikastaroan'\nAdrián Cuéllar (Donostia) Ortopedian eta Traumatologian espezializatutako zirujaua da. Hainbat urtez Galdakaoko ospitalean egin du lan, baita ikerlari gisa UPV-EHU-ko Kirurgia, Erradiologia eta Medikuntza Fisikoaren Departamentuan ere. Gaur egun Policlínica Gipuzkoan egiten du behar. Estatu mailako eta nazioarte mailako kongresuetan parte hartu du, eta hainbat artikulu argitaratu ditu. Artroskopiako Espainiar Elkartearen kide da.\n‘Dominica’ laburmetraiaren zuzendaria\nAitorrek 25 urte daramatza ikusentzunezkoen arloan. ETBrentzat hainbat programa eta dokumentaletan errealizadore lana bete du; besteak beste, ‘La noche de…’, ‘Oinak izarretan’, ‘Lau haizeetara-la mirada mágica’, ‘Eitb kultura’… Getxophoto-n eta Bilbao Mendi Film Festival-en ere errelizadore lana egin du, eta Fredi Paiarekin batera, ‘Akordaten naz I & Akordaten naz II’ (2008-2010) egin ditu, Getxoko elizateko memoria historiko eta etnolinguistikoaren ikusentzunezko lekukotzen inguruko dokumentalak. Orain, biak Euskal Herrian izandako transhumantziari buruzko lan bat prestatzen ari dira.\nMetraje laburreko lana BBK Salan aurkeztuko da abenduaren 17an, 17:00etan.\n'2T on Chamlang' pelikularen protagonista 'Erronka' 'Panel Talk'ean solaskidea\nAretxabaletako eskalatzaile eta mendizalea 14 zortzimilakoak igo dituen hamargarren alpinista da. Estilo alpinoan; oxigeno, soka finko eta kanpoko azpiegitura gehigarri barik. Alberto Iñurrategi euskal himalayismoaren zutabe bat da, erreferenteetako bat. Gurekin izango dugu, Eneko Atxa sukaldariarekin “Erronkari” buruz zuzenean edukiko duen solasaldian eta, beste alde batetik, Chamlangera egindako espedizioa kontatzen duen pelikularen aurkezpenean. Udazken honetan, urriaren 19an, Alberto Iñurrategi, Juan Vallejo eta Mikel Zabalza alpinistek eta juanjo Otazu kameralariak osatutako WOPEAK espedizioa Nepalgo mendi horren tontorrera heldu zen.\nPelikula Sala BBK-n aurkeztuko da, abenduaren 19an 19:30etako saioan.\nAlberto Iñurrategi eta Eneko Atxaren arteko solasaldia BBK Salan izango da abenduaren 12an, 11:30etan.\n'Jugando a escalar' ('Eskalatzera jolasten') Mendi Talk-aren protagonista\nAndoni Esparta esparru guztiak menperatzen dituen eskalatzailea da. 2001eko maiatzaren 9an jaio zen eta DBHko hirugarren kurtsoa ikasten ari da. Berritsua, atsegina eta bere lagunentzako leiala, 14 urteko gazte honek zailtasuneko eskaladan erreferente bilakatu da, ez soilik lortu duen mailagatik, baita bere jarrera eta energiagatik ere.\nAndonik 8a maila erdietsi du eta ekainaren 15ean bere lehenengo 8b+ egin zuen Gobiaranen (Araban). Dena den, Frantzian, Italian eta Estatu Batuetan ere maila horiek lortu eta finkatzeko aukera izan du. Gainera irailaren 20an Torinoko Europako Txapelketan lehenengoa izan da bere kategorian, erretxina ere koltrolpean duela erakutsiz.\nAurten datozen txapelketei begira, gogor entrenatu eta gertu duen 8c mailara saltoa eman nahi du.\n'Jugando a escalar' Mendi Talk-a BBK Salan egingo da abenduaren 13an 11:30etan.\nAn Protagonista 'Eskaladako patologien eta entrenamendu metodoen ikastaroan'\nAndoni Ormazabal (Urretxu, 1978) Fisioterapian diplomatua da eta bi master ditu: Medikuntza Txinatar Tradizionalean bat eta Kirol Fisioterapian bestea. Ebakuntza kirurgikoen inguruko heziketa osagarria izan du, eta eskaladako eta mendiko gaitzetan espezializatua den estatu espainiarreko fisioterapeuta bakarrenetakoa da. Aretxabaletako Ekin fisioterapia zentroko bazkide sortzailea da. Gaur egun eskalatzaileen komunitateari buruzko ikerketa egiten ari da, kirol honetako maila eta talde desberdinetako eskaladarekin lotutako lesioen gailentasuna eta arrisku-faktoreak aztertzeko.\n'Biziminez' pelikularen protagonista\nAntxon Arza 18 urterekin hasi zen lanean haitz eta izotz monitore, eta iraupen-eskiko monitore moduan. Bere zaletasunak eskalada, ibaien jaitsiera eta espeleologia izan dira betidanik. Piriniotar ibai ugarien jaitsieran aitzindaria izateak TVEko “Al Filo de lo Imposible” saioan espezialista bezala lan egitera eraman zuen Ibai 2000 urtera arte. Venezuelako Yuruani ibaian egindako 15 metroko salto batean bi orno apurtu zituen, eta istripu harek gurpil aulki batean utzi zuen. Dena den, horrek ez dio galarazi bere bizitzarekin jarraitzea, “lehen zutik eskiatzen nuen, orain jesarrita, lehen maratoi erdia egiten nuen, orain Getaria–Zarautz lasterketan parte hartzeko igeri egiten dut, lehen mendira ibilitzen nijoan, orain quad batean… pozik nago taldean naturaz gozatzen jarraitu ahal izateko bigarren aukera bat izateagatik”, baieztu du. Gaur egun baloreetan sakontzeko konferentziak eskaintzen ditu enpresentan, eta hauei esker Speak Manager saria lortu zuen 2010ean.\n'Biziminez' pelikula BBK Salan aurkeztuko da abenduaren 12an, 17:15etan.\nIdazlea eta mendi-kulturan aholkularia\nIngeles literaturan eta musikan lizentziatua, mendizaletasunari eta mendiko kulturari buruzko zortzi liburu idatzi ditu, horien artean 'Freedom Climbers' izenekoa. Hainbat sari jaso ditu, besteak beste, Boardman Tasker Prize for Mountain Literature eta Banff Mountain Book Festival delakoa. Horiez gain beste hainbat aitortza ere baditu: mendiko literaturako ITAS saria eta Indiako Kekoo Naoroji saria, hiru aldiz, batzuk aipatzearren. 2011n, American Alpine Club elkarteak mendiko literaturako bikaintasunaren ohorezko garaikurra eman zion. Mendiko kulturaren eta ingurumenaren arloan nabarmentzekoak dira beste sari hauek ere: Alberta Order of Excellence garaikurra, Banff Centrek antolatutako Summit of Excellence Saria, King Albert saria, arlo horretan nazioartean erakutsitako lidergoagatik eta Queen´s Golden Jubilee domina. Poloniako Mendizale Elkartearen ohorezko kidea da, baita Indiako Himalaya Elkartearena ere, eta gaur egun, National Geographic Expedition Council elkartearen nazioarteko aholkulari batzordeko kidea ere bada. 'Freedom Climbers'-en gaztelaniazko itzulpena, ‘Escaladores de la libertad’, BBK Salan aurkeztuko du abenduaren 12an, 12:30etan.\n‘Artists on Jorasses’ pelikularen zuzendaria\n‘Antagonist’ pelikularen kameralaria\nBertrand Delapierre alpinista eta errealizadore frantziarra da, hasieran jaitsierei buruzko filmak egiten hasi zen, baina gero eskaladaren inguruko interesa izan zuen. Marco Siffredi-ren soka-laguna izan zen Alpeetan eta Himalaian. Gerora alpinistaren bizitza eta heriotzari buruzko filme bat egin zuen: ‘L’étoile filante’. Eskalada ardatz duten hainbat dokumental egin ditu, batzuk izotz eskaladaren ingurukoak. 2003an François Damilanoren ideian oinarrituz, Guy Lacelle eta beste bost eskalatzailerekin batera egindako filma adibidez: ‘Ice Up’. Eskalada libreari buruzko dokumental ugari ere egin ditu. Bilbao Mendi Film Festival-era dator ‘Artists on Jorasses’ pelikularen zuzendari moduan eta ‘Antagonist’ filmaren karameralari gisa.\n‘Artists on Jorasses’ BBK Salan aurkeztuko da, abenduaren 14an, 17:00etan.\n‘Antagonist’ BBK Salan aurkeztuko da, abenduaren 15ean, 17:00etan.\nMendi-gidaria eta 'Gidariek hitza hartzen dute' 'Panel Talk'-aren protagonista\n“Nirekin datozenei mendiarekiko benetako maitasuna igortzea gustatzen zait”, bere aitak eta osabak , Jean eta Pierre Ravier anaiek, berari transmititu zioten moduan. Askotan Christian bere bezeroekin joateko edo etorkizunean klasikoak izango diren bideak irekitzeko baino ez da joaten mendira. Bere kasuan, eskalatzea eguneroko abentura da, ezezaguna denari aurre egitea, arrokan biderik gairbi eta estetikoena bilatzea. Paun bizi da eta Piriniotako bi aldeak maite dituela dio. Dena den Marokon, Jordanian, Grezian edo bidaia bertikal bat merezi duen munduko beste edozein tokitan lan egiten aurkitzea ere ohikoa izaten da.\n'Panel Talk'-a BBK Salan egingo da abenduaren 15ean, 19:30etan.\nJeff Lowe´s Metanoiaren produktorea\nJeffen istoriaz liluratuta, Conniek denbora asko darama film honen atzean. Salmentetan hasi zuen bere karrera eta 11 urtez 'Adventure 16 Outdoor' and 'Travel Outfitters'-en presidenteordea izan zen. 1990etik bere negozio propioa darama, 'CS Consulting and Training and Peace of Mind Doula Services'. Conniek Jeffekin lan egin du 'Clean Walls' heziketa bideoan, baita hainbat hitzaldiren antolaketan ere. Bere sormenak, berotasunak eta proiektua garatzeko trebetasun profesionalek asko lagundu dute proiektu hau aurrera ateratzen. Bere zaletasunak eskia, eskalada eta ibaien jaitsiera dira. Louisvillen, Coloradon, bizi da, Jeff Lowerekin.\nPelikula BBK Salan aurkeztuko da abenduaren 18an, 19:30etan.\n'Jugando a escalar' ('Eskalatzera jolasten') 'Mendi Talk'aren protagonista\nDani Salasek bere pasioak lanbide bihurtu ditu, eta horregatik eskalada eta alpinismo profesionala zinemarekin eta argazkigintzarekin bateratzen ditu. TVE-ko ‘Al Filo de lo de imposible’ saioan hasi zen lanean kameralari eta soinu teknikari moduan. Hainbat ekoiztetxe eta proiektu ezberdinetan hartu du parte, baina beti mendia eta bidaiekin lotuta. 2010ean Documalia ikusentzunezko ekoiztetxea sortu zuen, oraingo honetan ere mendia eta bidaiak protagonista izanik. Etapa honetan ere Nepalen, Pakistanen, Kenian edo Tanzanian egindako eskaladak, Afrikako sabanean egindako grabaketak, Ekuatore Ginean egindako ikerketa zientifikoak, Rigloseko base saltoak, abentura raid-ak, zailtasunezko eskalada eta alpinismoa izan dira protagonistak. Hainbat sari ere jaso ditu bere lanengatik. Nabarmenenak: ‘The end of the Loneliness’ pelikularekin Espainiako film onena Torelloko Mendi Zinemaldian eta ‘El reto de Carlos Soria’-rekin soinuaren montaketa onenaren saria FESCINAT jaialdian. Bilbao Mendi Film Festival-ean bere proiektu dokumentala aurkeztuko du: ‘Jugando a escalar’ (‘Eskalatzera jolasten’).\nBere proiektuaren inguruko ‘Mendi Talk’-a BBK Salan egingo da, abenduaren 13an, 11:30etan.\n‘Prohibido escalar’ pelikularen zuzendaria\nDaniel Castillok ‘Zaunka’ ikus-entzunezko taldea eratu zuen 2004an eta harrezkero sari ugari jaso ditu, adibidez, 2006an ‘Premio de creación artística de la Comunidad de Madrid 2006’, ‘Premio Montehermoso Creación’. 2009an eskaladari buruzko ikus-entzunezko edukiak sortzen dituen ‘Clownclimbing’ argazkilari, errealizadore eta eskalatzaile taldea sortu zuen. Euren erreportaiak aldizkari nagusietan argitaratu dira. Daniel ‘Desnivel’ aldizkariko kolaboratzailea ere bada, bertan bidaia-erreportajeak eta nazio-eremuko erreportaje monografikoak argitaratzen ditu. Bilbao Mendi Film Festivalen eskaladaren etorkizunaz arduratzen den ‘Escalada Sostenible’ taldeak ekoiztutako ‘Prohibido Escalar’ dokumentala estreinatuko du.\nPelikula BBK Salan aurkeztuko da abenduaren 18an, 17:00etan.\n‘No ski no fun’ pelikularen zuzendaria\nDariusz Zaluskik 5 ‘zortzimilako’ igo ditu, Everest birritan eta K2 barne, eta negu-espedizio ugaritan parte hartu du. Gaur egun Varsoviako Klub Alpetarraren kide da.\nZinema eta eskalada uztartzen ditu, eta hainbat sari jaso ditu bere munduko mendi altuenei buruzko dokumentalei esker: ‘Everest to shift the horizon’, ’Annapurna in light style’, ‘Shisha in winter’, ‘Ciao Martina’ eta ‘Two on K2’, beste batzuen artean. Zinema eta mendiarekin abentura 1997an hasi zuen, Andrzej Zawadak Himalaiara zuzendutako azken espedizioaren grabaketan.\nBilbora etorriko da bere azken filma aurkeztera, ‘No ski no fun’.\nPelikula BBK Salan aurkeztuko da, abenduaren 16an, 19:30etan.\nOrganizador y productor de 'Reach your limits'\nDimitar Dimitrov Bulgariako abentura lehiaketa handieneko antolatzaile da, XcoAdventure Kopa, eta abentura lasterketetan pertsonaia oso ezaguna. "5 gailur" erronkaren antolaketaren arduraduna izanik, eta bertan hasi zen Kirilen erotasuna estimatzen.\nHarrezkero Kirilen bizitzaz eta osasunaz arduratzen da. Bere erantzukizun nagusia, haren ondoan egotea da, bai lagun moduan, bai bere ondoan korrika eginez bere indarra partekatzeko.\nDimitar gauzak eskala handian begiratzen dakien pertsona da. Oztopoak agertzen direnean, bera da taldearen eginkizunak aldatzen dituena egoera berrira moldatzeko.\nPelikula BBK Salan aurkeztuko da, abenduaren 13an, 15:00etan.\nAlpinista eta Josep Manuel Angladaren emaztea\n76 urteko Elisabeth Vergés, Josep Manuel Angladaren emaztea izateaz gain, Espainiako emakumezkoen eskaladan aitzindarietako bat ere bada. Nahiz eta ogibidez industria kimikokoirakaslea izan, bere senarrari bidaia eta espedizio gehienetan lagundu dio. Batzuetan kanpamentu nagusian geratu zen, baina beste batzuetan Kilimanjaro (5.895 metro) bezalako mendietara ere igo zen. Horregatik, emakumezkoen artean, Espainian, eskaladaren bultzatzaile nagusienetarikoa izan da.\nBilbao Mendi Film Festival-ek bere senarrari, Josep Manuel Angladari, omenaldia eskaini eta 2015eko WOP Fundazioa Saria emango dio, abenduaren 19an, 19:30etan.\n‘Dominica’ laburmetraiaren protagonista\nZarautzen jaioa, administratibo ikasketakegin zituen eta ‘Refractarios Arrillaga’ bulegoko lanak egiten aritu zen. 1980an ezkondu eta Itziarko baserri batera joan zen bizitzera, bulegoa utziz eta baserriko lanetan sartuz. 1985an, alargundu ondoren, Aizarnazabalen alokatu zuen baserri bat, eta bere alaba txikiarekin batera, 200 ardiko artalde bat eramaten hasi zen. 1986tik 1990era ELE, Gipuzkoako Artzai Elkarteko presidentea izan zen, baita batzorde kide zenbait erakundetan: Artzai Gazta Elkartean, EHNE sindikatuan, Urkome Mendi Nekazaritzako Elkartean... 1992an berriro ezkondu, eta Mikel Etxezarreta bere bigarren senarrarekin, mendiko artzaintzan sartu zen, Urbian. Orain Olaberriko Aizpea gaztandegian pasatzen dute negua azarotik maiatzera, eta uda, Urbian maiatzetik azarora.\nMetraje laburreko ‘Dominica’ lana BBK Salan aurkeztuko da, abenduaren 17an, 17:00etan.\n'National Geographic'-en proiektuen inguruko 'Mendi Talk'-aren protagonista\nEñaut Izagirre Estibaritz elgoibartarrak (1990eko azaroaren 30) Geografia ikasi zuen EHUn. Handik gutxira Punta Arenara joan zen, Patagonia txiletarrean, Glaziologian espezializatutako Zientzia Antartikoei buruzko Master bat egiteko Magallaneseko Unibertsitatean. Txikitatik mendizalea izan da eta inguru naturalak ere gustuko izan ditu. Izotzei, glaziarrei eta goi-mendiei arreta jarri die betidanik. Bere lizentziaturaz gain, Mendi-ertainetarako gidari tituluaren lehen maila ikasi du. Punta Arenan zegoen bitartean, Cordarwin 2013 espedizioan parte hartzeko aukera izan zuen, Monte Sarmientora helduz, Darwineko mendikatean, Tierra de Fuego-n. National Geographic-eko beka bat lortu du gaur egun garatzen ari den “Incognita” proiektua aurrera eramateko. Bilbao Mendi Film Festival-en bere proiektuaren nondik-norakoak azalduko ditu. ç\nMendi Talk-a BBK Salan egingo da abenduaren 13an, 11:30etan.\n'Erronka'ri buruzko 'Panel Talk'-aren protagonista Alberto Iñurrategirekin batera\nEneko Atxa Amorebietan jaio zen 1977an. Leioako Ostalaritza Eskolan ikasketak egin ondoren, Euskal Herriko hainbat jatetxetan egin zuen lan, hala nola, Galdakaoko Andra Marin, Martín Berasateguiren jatetxean edota Andonis Luis Adurizen Mugaritzen. 2005ean bere jatetxea ireki zuen, Azurmendi, eta soilik bi urte geroago Guía Michelinek lehen izarra eman zion. 2012an hirugarren izarra iritsi zen. Bera da sari hau lortu duen Bizkaiko sukaldari bakarra. Beti erronka berrien bila, Eneko Atxak 2013an bere Bistró prêt à porter jatetxeak Guía Michelinen Bib Gourmand saria jasotzea lortu zuen (kalitatezko janaria neurrizko prezioan). Honetan ere, sari hori duen Bizkaiko jatetxe bakarra da.\n'Panel Talk'-a BBK Salan egingo da abenduaren 12an 11:30etan.\n'Big Men' pelikularen protagonista\nEneko Pou betidanik bizi izan da mendiari emana, leihorik ezeri itxi gabe. Eta bide horretan aurrera eginez, Euskal Goi-Mendi Eskolako irakaslea eta eskiko irakasle diplomatua da gaur egun. Eskaladan zortzigarren gradua gainditu du eta alpinismoan hainbat espediziotan hartu izan du parte, hala nola 1999ko Annapurnako ahaleginean, Juanito Oiarzabal eta Juan Vallejorekin. Izotz eskaladan, zailtasun handiko bideak eskalatu ditu Alpeetako, Kanadako, AEBetako eta beste hainbat lekutako mendiguneetan. Eskian, oso maitea duen kirolean, muturreko hainbat jaitsiera egin ditu, hala nola Perdido mendiaren iparreko bide zuzena, Midi D’Ossauko bide normala, Astazou mendietako Swan couloirra... Eskalatzaile eta alpinista moduan, 2003an jo zuen gailurra, Iker anaiarekin batera, ‘7 pareta, 7 kontinente’ proiektu ederrean.\nBilbao Mendi Film Festival-era etorriko da “Big Men” pelikulan protagonista gisa izandako bizipenak kontatzeko.\nFilma BBK Salan aurkeztuko da abenduaren 18an 19:30etan.\n‘Dominica’ metraje laburreko lanaren zuzendaria\nBertsolari, musikari eta etnografoa. Plazaz plaza dabil 1999. urtean Euskal Herriko Eskolarteko Bertsolari Txapelketa irabazi zuenetik. Egungo Bizkaiko Txapelduna da eta zazpi aldiz izan da finalista 2000. urtetik. Bertsolaritza beste hainbat diziplinarekin uztartzen du: antzerkia (‘Bertso Tranpak’), musika (‘Hudaltzainak’), literatura (‘Oroimenaren lupa’). Ahozko inprobisazioaren inguruko ikerketa eta esperimentazioa egiten ari da nazioarte mailan: Brasilen, Argentinan, Uruguain (bertako parlamentuak bere egonaldia interes nazionalekoa zela adierazi zuen), Palestinan, Kurdistanen, Grezian, Irlandan… Horrez gain bibolin jole, txirulari eta ‘Gibelurdinek’ taldean abeslaria ere bada.\n'Panaroma' pelikularen produktorea\n1989an Bartzelonan jaioa, Gerard Peris-ek Kazetaritza ikasi zuen baina ikus-entzunezkoan espezializatzen joan da, bai era akademikoan, bai autodidaktan. Namuss Films ekoiztetxea sortu zuen jon Herranzekin batera eta beragaz ikus-entzunezko hainbat proiektu egin eta bultzatu ditu. Beti ere dokumentalen ikuspegitik, eta hainbat eratzunkizun beregain hartuta, vaina beti produktore edo zuzendaritza-laguntzaile gisa, Gerard Perisek eduki sozialeko bideoak eta kirol-bideoak produzitu ditu. Eskaladari buruzko euren azken dokumentalak, 'Panaroma'-k, hainbat sari irabazi ditu Italian,z polonian eta Perun, esaterako, eta 'Novato' laburmetraiak Mendiari buruzko 14 Nazioarteko Zinemalditan aukeratu zuten. Ikuspuntu sozialetik, 'Sikyong. La revolución política del 14o Dalai Lama', 'Flames', edo 'La Plataforma' dokumentaletan parte hartu du. Azken horrek 2013ko Bartzelonako Giza-Eskubideen Nazioarteko Zinemaldian Pelikula Onenaren Saria lortu zuen, baita 2013ko SCIFE-ko Giza-Baloreen Saria.\n'Panaroma' pelikula BBK Salan aurkeztuko abenduaren 18an, 17:00etan.\n'Docu Yourself, HIgi' pelikularen protagonista\nHiginio Rivero betidanik izan da kirol, motor eta arrisku jardueren zale amorratua. 2013ko apirilean, baina, istripu larri bat izan zuen eskalatzen zuen bitartean, zeinak muineko lesio bat eta paraplegia ekarri zizkion gerora. Hala ere, Higiniok bere pasioagatik borrokan jarraitu du eta umetatik kirolak eman dion ilusioa eta motibazioa berreskuratzen saiatu da. Horretarako, gorputza eta arima jartzen du piraguan. Bere borroka jarraitu beharreko eredua da, eta hori da autograbatutako dokumental honek transmititzen duena. Berarentzat ere esperientzia oso ona izan da. “Lagundu dit nire sentimenduak irudikatzen, eta nire eguneroko borrokarako inspiratzen”, baieztatu du.\nFilma BBK aretoan aurkeztuko da abenduaren 17an 17:00etan.\n'K2 and the invisible footmen' pelikularen zuzendaria\nIara Lee, jatorri korearreko brasildarra, ekintzaile, zinemagile eta Cultures of Resistance Networken zuzendaria da. 2010ean kulturen erresistentziari buruz film bat zuzendu zuen, ekintza sortzaileek gatazken prebentzio eta ebazpenetan duten eragina aztertuz. Harrezkero Iara-k dokumentalak produzitzen jarraitu du. Horren erakusgarri da bere azken filmea, 'K2 and the invisible footmen', mundu osoko zinemaldietan proiektatzen ari dena. Bilbao Mendi Film Festivalek ezin zuen galdu eta horregatik Pakistango iparraldean filmatutako eta herrialde horretako mendi altuenaren igoera posible egiten duten zamaketari indigenen eguneroko sakrifizioak nabarmentzen dituen filme hau aurkeztuko du.\nFilma BBK aretoan aurkeztuko da abenduaren 19an 17:15etan.\nTxikitatik oso modu berezian bizi izan du mendia eta, horregatik, ezagutza eta errespetu handia du ingurune horrekiko. Eneko anaia diziplina batean eta bestean zebilela, Iker kirol eskaladan hasi zen bete-betean, jarduera horrek katigaturik, eta berehala iritsi zen zortzigarren gradura. Eta, mailaz maila, 8c, 8c+ eta 9a zailtasuneko lehen bideak kateatzera. Nazioarteko eskalatzaile osoenetakoa eta onenetakoa da. Gaitasun harrigarriak ditu jardun horretarako eta ahoa bete hortz uzten ditu asko eta asko milimetrotako erlaitz niniñoetan hatz bakarretik edo bi hatzetatik zintzilikatzen delarik. Horren erakusle, ‘Action Direct’ (Alemania) bide mitikoaren bigarren errepikapena lortu zuen. Nazioartean berebiziko bultzada eman zion horrek, 9a zailtasuneko bide bat gainditzen zuen eskalatzaile gazteena bihurtu baitzen. Geroztik, zortzigarren eta bederatzigarren graduko ezin konta ahala bide kateatu ditu. 9a zailtasunekoak, hain zuzen, hiru ditu, eta Espainian lehena da halakorik lortzen. Kirol eskaladaz gain, ordea, horma handiak eta alpinismoa ere oso maiteak ditu Ikerrek, eta ahal duen aldiro jotzen du mendira, kirol eskaladako girotik ihesi, alpinismoaz gozatzeko. 'Big Men' pelikularen protagonista gisa etorriko da Bilbao Mendi Film Festival-era.\nPelikula BBK Salan aurkeztuko da abenduaren 18an 19:30etan.\n‘Anboto’ liburua eta ‘Anboto, imagen de un mundo flotante’ (‘Anboto, mundu higikor baten irudia’) hitzaldia eskainiko ditu\nImanol Marrodan (Bilbao, 1964) hainbat diziplinatan lan egin duen sortzaile eta pentsalari kritikoa da. Bere lana arte garaikidearen ikerketan eta sorkuntzan oinarritu da. Arte garaikideko nazioarteko hainbat azokatan erakutsi ditu bere lanak: ARCO-n, VALENCIA ART-en, ARTE SANTANDER-en y DFOTO-n (Espainia), ART COLOGNE-n eta KUNST KÖLN-en (Alemania), KIAF-en (Seul, Korea), ArteBA-n (Buenos Aires, Argentina) eta BALELATINA-n (Basilea, Suitza); gainera hainbat museo eta erakunde publiko eta pribatutan ere erakusketak izan ditu: Eusko Jaurlaritzako Metal Preziatuen Laborategian, Arte eta Historiako Durangoko Museoan, Artium-en, Nafarroako Museoan, Huescako Arte eta Natura Zentroan, Zarautzeko Photomuseum-en, Bilboko Arte Ederren Museoan, Cuencako Diputazioan, Albaceteko Udal Museoan… beste batzuen artean. Erresuma Batuan, Frantzian, Alemanian, Portugalen, Belgikan, Korean, Argentinan, Suitzan eta Estatu Batuetan. Natura eta mendiarekin harremana izan du beti, eta eskalatzaile eta alpinista izan da. Bere jarduera handienak 80ko eta 90eko hamarkadan egin zituen. Atxarteko paretetan hazi zen eta igoera garrantzitsuenak Pirinioetan, Europako Pikoetan eta Alpeetan egin zituen.\nSinadura saioa BBK Salan egingo da abenduaren 19an, 11:00etan.\nHitzaldia BBK Salan egingo da abenduaren 19an, 11:30etan.\nIoritz Gonzalez (Azkoitia, 1980) Biologian lizentziatua da eta bi master ditu: Akuikulturan eta Bigarren Hezkuntza, Batxilergo eta Lanbide Heziketako Irakasleen Hezkuntzan. Osasun esparruan heziketa osagarria izan du eta gaur egun, Andoni Ormazabalekin batera, eskalatzaileen inguruko ikerketa bat egiten ari da, kirol honi lotuta zer lesio mota nagusitzen diren jakiteko.\n‘Iraitz, le basque de La Grave’ metraje laburreko filmaren protagonista\nIraitz Ezkergain Alpe frantziarretan kokatuta dagoen Le Gravera joan zen bizitzera 2009an eta harrezkero eskiatzen ibili da gelditu barik. 55 graduko aldapetan eskiatzera ohituta dago, baita 4.000 metrotara eskiz egindako zeharbideak burutzera ere. 2012 Norvegian hasi zen mendi-gida moduan, eta orain urteko bost hilabete bertan ematen ditu, goi mendiko gida independente gisa lan eginez hainbat konpainientzat. 150 gailur baino gehiago ditu igota zeharbideko eskiekin eta 60 aldiz igo da ‘Stetind’ mendi norvegiarrera. Gailur horretara uiritsi da, bai estilo alpinoan, bai era tradizionalean.\nBere esperientzia kontatzeko ‘Iraitz, le basque de La Grave’ filmea grabatu du. Bilbao Mendi Film Festival-en proiektatuko da BBK Salan, abenduaren 14an, 19:30etan, sail ofizialetik kanpo.\n‘Docu Yourself, Higi’ pelikularen zuzendaria\nItxaso Diaz, Gallartan 1974. urtean jaiotako artista da. 1997an Ikus-entzunezko lizentziatura lortu zuen, Euskadiko Unibertsitatearen Arte Ederretako Fakultatean. Ordutik, hainbat argazki ikastaro egin ditu eta erakusketa ugarietan parte hartu du. Bere azken lanetako bat, eta Bilbao Mendi Film Festival-en aurkeztuko duena, Docu Yourself, ikus-entzunezko kolaborazio inspirazionalak proiektua da. Bertan, bere pasioa bere ogibide egin duen edota egoera berrietara egokitzeko borroka egiten duen jendea aurkezten da, beste batzuentzako eredu bihurtzeko. Bilbao Mendi Film Festival-en dokumental honen 8. Kapitulua ezagutuko dugu, Higinio Rivero protagonista duena.\nFilma BBK Salan aurkeztuko da, abenduaren 17an, 17:00etan.\n‘Suspentes et cordes de violon au Pakistan’ pelikularen protagonista\nJean-Yves Fredriksen, alpinista, parapentista eta goi-mendi-gidari frantziarra da. Blutch ezizenarekin ere ezaguna da, eta bere igoera eta espedizioetako filmeengatik lortu du arrakasta.\nJean Yves 1975ean jaio zen eta Frantziako ekialdean, Vosges-eko eskualdean hazi zen. Orain Abondance Haranean bizi da. Bertan, udan eskalada erakusten du eta mendi-espedizioak egiten ditu. Neguan, aldiz, eskia irakasten du.\nBere igoeren artean daude, besteak beste, Des papas bidea Dru mendian, Cervino-ko iparraldean irekitako Sebastien Gay bidea eta Alpeetako iparreko hiru aldeak, Grandes Jorasses, Cervino eta Eiger, parapentez eta oinez egin dituenak, beti bere biolinarekin.\nBere pelikula abenduaren 15ean proiektatuko da 17:00etan, BBK Salan.\nJerzy Porebski 1956ko otsailaren 28an jaio zen, Poloniako hegoaldeann, Bielsko-Bialan. Zuzendaria, idazlea eta mendiari buruzko filmen produktorea da. Esploratzaileak, alpinismoaren erronka handiak eta kultura eta historia dira gehien interesatzen zaizkion gaiak, baina batez ere, poloniarren historia Himalaian. 2008an gai horri buruzko 5 filmeko sail bat egin zuen, eta serie horretan Krzysztof Wielickiren Everesterako lehen igoera kontatzen duen ‘Everest warriors’ (Everesteko gerlariak) izan zen lan nagusia. 2013an Moskuko Vertical Film Festival-eko zuzendari onenaren saria irabazi zuen Kukuczka bere filmagatik, Bilbao Mendi Film Festivalen ere proiektatu zena.\n'Entrenamendua eta teknika mendi-lasterketetan' ikastaroaren zuzendaria\n1979an jaiotako Urnietako korrikalari hau Heziketa Fisikoan lizentziatua eta Mendi-lasterketetan aditua da. Mota horretako probetan parte hartzen du eta prestatzaile fisikoa da, baita Mendi-lasterketetako Euskal Selekzioko eta Ternua taldeko kide ere. Bestalde, 2009. urtean “Chaberton Marathon” delakoan (Trail-eko Munduko Kopan) lortutako garaipenak bultzatu zuen bere ibilbidea esparru horretan. Beste lorpen garrantzitsu bat erdietsi zuen Zegaman (Munduko Kopan) 2012an, bertan bosgarren postuan helmugaratu baitzen. Urte horretako “Marathon Montclam” (Sky Race-ko Munduko Kopa) proban garaile irten zen. Bere palmaresa garaipenez beterik dago: Arratzu Urdaibai, Mello Saria, Donostia-Hondarribia, Integral de Valdecebollas, Urnietako Mendi Lasterketa, Trail Montan Aspe, Boca del Infierno, Senpere Trail... Ezin da ahaztu Zegama-Aizkorrin markarik onena egin duen euskal lasterkaria dela: 3 h 59 min 11 s. Bere egungo erdiespen garrantzitsuena Munduko Kopan lortu du, Sailkapen Nagusian hirugarren geratu da eta. Aldi berean, Jokinek hainbat lasterkariren entrenatzaile gisa egin du lan urte askotan zehar. Euskal Selekzioko talentu gazteekin zein eliteko korrikalariekin lan egin du; munduan goi mailan dauden Manuel Merillas, Aritz Egea eta Jordi Gamitorekin, besteak beste.\n'Panaroma' pelikularen zuzendaria\nJon Herranz Getxon (Bizkaia) jaio zen 1980. urtean, eta internet eta EPIC plataformaren bitartez mundu osoan milaka erreprodukzio izan dituzten eskaladaren eta outdoor kirolen inguruko hainbat bideo zuzendu ditu. Gainera 'Panaroma', 'Novato' edo 'Restart' bezalako hainbat kirol-dokumental egin ditu. Bere azken dokumentalak, 'Panaroma'-k sari batzuk izan ditu dagoeneko; Sancandido-Innichen-eko Adventure Outdoor Zinemaldiko Grivel Golden Axe Pelikularik Onena, esaterako. Horrez gain hainbat zinemalditako sail ofizialerako onartu egin dute. 'Novato' bere laburmetraiak Mendiko 14 Nazioarteko Zinemalditan parte hartu zuen; Bilbon, Trenton, Vancouver-en, Graz-en, Hego Korean eta Kendal-en, besteak beste. Jon Herranzek gai sozialak jorratzen dituzten dokumentalak ere zuzendu ditu: 'Sikyong. La revolución política del 14o Dalai Lama', 'La plataforma' edo 'Flames'. Azken horrek Bartzelonako Zine eta Giza-Eskubideen Nazioarteko Jaialdian Pelikula Onenaren Saria lortu zuen. Bilbao Mendi Film Festival-en 'Panaroma' aurkeztuko du, bere azkenengo lana.\nFilma BBK aretoan aurkeztuko da abenduaren 18an, 17:00etan.\n'Big Men' pelikularen zuzendaria\nZinemagile eta eremu bertikaletako kameralaria. Kataluniako Telebistan eta TVEn aritu izan da irudi-operadore lanetan. Gaur egun, Filmut markarentzat ari da lanean, Redbull, North Face eta izen handiko beste zenbait markarentzako eskaladako filmak ekoizten. Pou anaien azkeneko jarduerak berak filmatu ditu. Hauek dira bere lanetako batzuk: ‘Com penjar-se’, ‘Demencia senil’, ‘Panaroma’, ‘Nit de bruixes’, ‘Indian Summer Festival’ eta aurten aurkeztuko digun pelikula: “Big Men”.\n'Eskaladako patologiei eta entrenamendu metodoei buruzko ikastaro'an laguntzailea\nJosean Mulas bergararra 20 urteko esperientzia duen eskalatzailea da. Eskaladako Euskal Federazioaren egungo hautatzailea da, baita teknifikazio zentroko zuzendaria ere. Patxi Usobiagaren entrenatzailea izan da eta orain Mikel Linazisororena, besteak beste. Euskal Herriko eskalada mugimenduaren eta Araotz gunearen bultzatzailetako bat izan da, non 'Los intrépidos Marañones' taldea sortu zuen.\nWOP Fundazioa Saria 2015\nJosep Manuel Anglada Bartzelonan jaio zen 1933an. Estatuko eskalatzaile ospetsuenetarikoa izan da, lehen espedizioetako bultzatzailea eta Espainako lehen alpinista ‘zazpimilako’ eta ‘zortzimilako’ bat egiten. Manchesterren Ikasi zuen eta bertan hasi zen espeleologia eta eskalada praktikatzen. Lehenetarikoa izan da bere eskaladei eta espedizioei buruzko ikus-entzunezkoak egiten. ‘Tanca’-ren asmatzailea da Jordi Ponsekin batera, eta biek ustiapen-lizentzia daukate. Sari, domina eta omenaldi ugari jaso ditu bizitza osoan zehar. Bere ibilbidea, bere istorioa eta bere gauzak egiteko moduagatik WOP Saria jasoko du aurten. Garaikur honek mendizaletasunaren giza-balioen defentsa eta transmisioa saritzen ditu: hobetzeko gaitasuna, esfortzua eta talde-lana; fideltasuna eta baikortasuna aldaketak lortzeko motor gisa; mendi, eskalada eta muturreko kirolekin lotutako ekintzak familiarekin uztartzen jakitea… Azken finean, mendiarekiko bizi-pasioa saritzen du.\nBilbao Mendi Film Festival-ek omenaldi beroa eskainiko dio BBK Salan, abenduaren 19an, 19:30etan.\nJosu Iztuetak 1982 urtean autobus bat erosi zuen Sahara gurutzatzeko, eta harrezkero horri pegatuta bizi izan da bidaia bereziak eginez. 30 urtez Nairobitarra proiektuari esker 1.500 petsona baino gehiago eraman ditu Europa, Afrika eta Amerikatik. Groenlandian eskiatu du, Laponia eta Kalifornia bizikletaz egin ditu, Nilo, Baltiko eta Mediterraneoa piraguan zeharkatu ditu, eta soilik berak kontatu ahal dituen beste hainbat istorio bizi izan ditu. Berak definitzen duen moduan, “bidaia nondik norakoa baino gehiago da, kuriositatea, jakinmina, ilusioa, errespetua, komunikazioa eta ikasteko gogoak ere beharrezkoak dira.; hortik aurrera datorrena datorrela!”\nJoxe Ramon Agirre\n‘Kaxkagorri’ pelikularen zuzendaria\nJoxe Ramon Agirrek (Ataun 1959) beti izan du harreman hurbila mendiarekin. 1995tik dabil ikusentzunezkoan lanean. Beti bidaia eta mendiarekin lotutako hainbat dokumentalen errealizatzailea izan da. TVEko “Al Filo de lo imposible” saioan egin du lan, eta Euskal Telebistako “Operación Pirineos” programa diseinatu eta gidatu du. Giza laguntzan ere diahardu du: Nepaleko mendebaldean kokatzen den Dolpo eskualdean dagoen Kakkot herrian. Bertan, Amezketa eta Ataungo udaletxeen dirulaguntzari esker, herriko etxeetan eta eskolan eguzki plakak jarri eta argia izateko lanak gauzatu ditu. Alpinista moduan ere oso ibilibide luzea du; Everest, Kilimanjaro, Aconcagua, Makalu II mendiak eta Broad Peak-eko gailur zentrala igo ditu, besteak beste. Azken bietatik parapentez egin zuen salto.\nPelikula BBK Salan aurkeztuko da abenduaren 19an, 15:00etan.\n'2T on Chamlang' pelikularen protagonista\nBere kasuan, alpinismoa ia herentzia genetikoa da; izan ere, aita, Ángel, 1970eko hamarkadan Everestera egin ziren lehen espedizioetako kide izan zen. Goimendietako bide horretan, 14 zortzimilakoetatik bederatzi igo ditu, baina beti eutsi dio harkaitzeko eta izotzeko eskaladari, Euskal Herriko alpinista sendo eta indartsuenetako bat izateraino. Patagoniatik Himalaiara, mundu osoko horma garrantzitsuenak tartean, bere curriculum oparoak jarduera on ugariren distira erakusten du. Bere indar eta eskarmentuari esker, sokakide ezin hobea da, egoera zailtzen eta gogortzen hasten denean denek ondoan eduki nahiko luketena. Suhiltzailea da lanbidez, baina eszedentzian dago 1999tik, eta bere asmoa da alpinista erretiratzea. Bilbao Mendi Film Festival-era dator Chamlang-era egindako espedizioa kontatzen duen pelikularen protagonist gisa. Udazken honetan, urriaren 19an, Alberto Iñurrategi, Juan Vallejo eta Mikel Zabalza alpinistek eta Juanjo Otazu kameralariak osatutako WOPEAK espedizioa Nepalgo mendi horren tontorrera heldu zen.\nPelikula BBK Salan aurkeztuko da, abenduaren 19an, 19:30etako saioan.\n'2T on Chamlang' pelikularen zuzendaria\nKaren Solé Hughes emakume polifazetikoa da inon halakorik bada, eta bere proiektuak gorpuzteko fase guztietan aritzen da bihotz-arima: errealizazioan, muntaketan eta edizioan. Duela 8 urte lizentziatu zen Ikus-entzunezko Komunikazioan, Bartzelonako Ramón Llull Unibertsitatean, eta harrezkeroztik askotariko lanak egin ditu: film laburrak, ’40 grados’ esaterako (Sitgesko jaialdirako hautatua), publizitate-iragarki ugari, musika-bideoklipak, multimedia piezak eta dokumentalak, hala nola ‘Xesco Boix. Vull ser lliure’ eta ‘The Gospel X-perience’... denetarik. Hala, bere sormen guztietan esparru askotako sinergiak batzen ditu eta aldi oro ikuspegi original eta berezia ematen die beren lanei, genero askotan jardutearen poderioz bestelako ikuspuntu bat duelako, edizioa izugarri menderatzen duelako eta, modu horretara, ekoizpen-formula berrietan menturatzeko jakintza eta adorea duelako. Honakoa ez da lehen aldia Karenek WOP proiektuarekin kolaboratzen duena. Iaz '2T on Paiju Peak' aurkeztu zuen Bilbao Mendi Film Festival-ean eta aurten '2T on Chamlang' dakarkigu.\nPelikula BBK Salan aurkeztuko da abenduaren 19an, 19:30etan.\n“Guide a tout prix” eta “Des Brebis et des femmes” pelikulen zuzendaria\nLaurence Fleury komunikabide mota askotan lan egiten duen kazetari independentea da: aldizkari espezializatuak, eskualdeko prentsa, prentsa instituzionala eta komunikabide digitalak jorratu ditu. Idazteaz gain, argazkigintza eta bideogintza maite ditu, eta 20 urte baino gehiago daramatza sektorean. Bere burua “lekuko” bezala deskribatzen du, “egiten dudan bidaia bakoitzean, munduan zehar ikusten dudan izkina bakoitzean, aurkitzen ditudan pertsonen egunerokoa ezagutu eta entzuten dut, gero ikusten dudan hori guztia kontatzeko”. Bere pasioak mendia eta bidaiak dira, eta Bilbora iritsiko da bere filmetako bi aurkeztera: “Guide a tout prix” eta “Des Brebis et des femmes”.\n“Guide a tout prix” BBK Salan aurkeztuko da abenduaren 16an 17:00etako saioan.\n“Des Brebis et des femmes” BBK Salan aurkeztuko da abenduaren 17an 17:00etako saioan.\n'Gigantes Paralelos' pelikularen protagonista\nEskiatzaile goiztiarra, 21 urteko donostiarra bi urterekin hasi zen eskiatzen eta bost zituenean Eski Alpinoan hasi zen txapelketetan parte hartzen. Zazpi urterekin Snowboardera pasatu zen eta 15ekin Espainiako Snowboard lehiaketetara aurkeztu zen, oso emaitza onak lortuz. Horren ondorioz Boardercross-eko talde nazionalarekin hasi zen entrenatzen. Modalitate horretan nabarmentzea asko kosta zitzaion arren, ez zuen amore eman eta atsedenik gabe entrenatzen jarraitu zuen, 2012an Europako zirkuitua irabaziz, saria eskuratu zuen arte. Hortik aurrera emaitza hobeak izan ditu eta aurten Snowboard-eko munduko txapelduna izan da. “Gigantes Paralelos” pelikulak ametsak lortzeko bere eguneroko borroka erakusten du.\nPelikula BBK Salan aurkeztuko da abenduaren 16an 17:00etan.\n“Gigantes Paralelos” pelikularen zuzendaria\nSnowboard-eko lehen mailako txapelketetan hainbat urtez parte hartu ondoren, 25 urteko Lucas Saézek, eliteko kirolari moduan ikasitako kontzeptuak, enpresa-mundura eramanez, praktikan jartzea erabaki zuen. Harrezkero hainbat markaren publizitate kanpainetan dihardu.\nMarketingaren zale amorratua izanik, beti erronka berrien bila dabil. Gauzek nola funtzionatzen duten jakitea gustatzen zaio, eta gehien bat, nola hobetu dezaketen jakin nahi du.\nBilbao Mendi Film Festival-era iritsiko da bere azken bideoa, “Gigantes Paralelos”, aurkezteko.


ElorriokoTxintxirri Ikastola LH 5-6: 2014\nGoazen Eduardo Txillidaren lanak ezagutzera!!\nEduardo Txillidak hutsunea lantzen zuen. Donostiakoa zen, Euskalduna.\nBere lanak plastikan landu ditugu eta erakutsi nahi dizkizuegu.\nESPERO DUGU GUSTUKOAK IZATEA\nEgilea: Anonimoa ordua: 15:32 iruzkinik ez:\nGuk Jorge Oteizari buruz hitz egingo dizuegu.\nJorge Oteiza, Orio, Gipuzkoa 1908ko urriaren 21 ean jaio zen, eta Donostian. 2003ko apirilaren 9an hil zen. Oteiza, euskal eskultore famatua izan zen, eta materiala lantzen zuen.\nAhuek dira guk egindako eskultura batzuk.\nHau da, Idoia eta Saioaren, lana. Oso polita ezta???\nGuk lurraren geruzari buruzko eskema bat egin dugu. Bertan, ikusten den besala, bost atal ditu, hauek dira:\nlurrazala, barne-nukleoa, atenosfera, kanpo nukleoa eta mantua.\nEgilea: Anonimoa ordua: 15:22 iruzkinik ez:\nERAGILE GEOLOGIKO ETA GEOMORFIKO\nAtmosferaren geruzak hauek dira:\nEgilea: Anonimoa ordua: 15:16 iruzkinik ez:\nHau da nik egin dudan eskema "LURRA, EZPAZIOTIK".\nEgilea: Anonimoa ordua: 15:13 iruzkinik ez:\nNik urte hasieran gurutze grama bat egin dut eta ordenagailura pasatu dut. Iha gustatzen saizu, eta ondo egiten dusun.\nEgilea: Anonimoa ordua: 12:19 iruzkinik ez:\nGaur musikan gurutzegramak egin ditugu hau nirea da IKUSI!!!\nEgilea: Unknown ordua: 12:19 iruzkinik ez:\nNik urte hasieran ordenagailuz gurutzegramak egiten ikasi dut eta zuk nahi baduzu egin ahal duzu, kliatu hemen sartzeko, animo.\nMusika gelan orain arte ikasitakoarekin musikaren inguruko gurutzegrama bat egin dut. Klikatu helbide honetara eta ia asmatzen duzun!\nEgilea: Zoe ordua: 12:17 iruzkinik ez:\nNik musikan egin nuen gurutzegramaren helbidea da:\nEgilea: Anonimoa ordua: 12:17 1 iruzkin:\nMusika gelan ikasi ditugun gauzekin gurutzegrama bat egin dut. Espero dut guztatzea!! Animo!!\nEgilea: Anonimoa ordua: 12:16 iruzkinik ez:\nNik egin dudan gurutzegramaren helbidea hau da:\nEgilea: Anonimoa ordua: 12:14 iruzkinik ez:\nhau da gure ikasturte honetan blogean egiten dugun lehen sarrera. Aukeratu dudan musikaria adele da. Asko gustatzen zait bere musika eta baita ere ingeleses abesten duelako.\nEgilea: Anonimoa ordua: 12:03 iruzkinik ez:\nhau da ikasturte honetan blogean egiten dugun lehen sarrera.Aukeratu dudan musika taldea (5 sos -5seconds of sumer)da.Asko gustatzen zait, oso talde ona direlako.\nhau da gure ikasturte honetan egiten lehen sarrera. Aukeratu dudan musikaria Bella Thorne da. Asko gustatzen zait oso guapa delako eta dantzaria delako eta niri dantza asko gustatzen zaidalako.\nhau da gure ikasturte honetan blogean egiten dugun lehen sarrera. Aukeratu dudan musikaria Shakira da. Asko gustatzen zait, bere musika gustoko dutelako.\nhau da gure ikasturte honetan blogean egiten dugu lehen sarrera. Aukeratu dudan musikaria Selena Gomez da. Asko gustatzen zait oso guapa delako.\nKaixo, hau da gure ikasturte honetan blogean egiten dugun lehen sarrera. Aukeratu dudan musikaria\nZendaya da. Asko asko gustatzen zait, guapa delako, oso ondo dantza egiten duelako eta oso ondo abesten duelako!\nEgilea: Zoe ordua: 12:02 iruzkinik ez:\nhau da gure ikasturte honetan egiten dugun lehen sarrera\ndan musikaria Enrrique Iglesias da, asko guztatzen zait Vailando abestia egin duelako eta alaia iruditzen zidalako.\nEgilea: Unknown ordua: 12:01 iruzkinik ez:\nhau da gure ikasturte honetan blogean egiten dugun lehen sarrera.Aukeratu dudan musika taldea Vendetta da. Asko gustatzen zait, alaiak, parrandazaleak eta euskaldunak direlako.\nEgilea: agutierrez ordua: 11:59 iruzkinik ez:\nBILAKATU ZEN BIZIGAI!\nLH5ekoak Izarren hauts artean, unibertsoa lantzen ari diren bitartean LH6koak hauts hortatik bizigai bilakatu zen lur planeta aztertzen ari gara!\nEspaziotik begirada bat eman eta atmosferako kapetatik hasi, sumendien kraterretik sartu eta lurraren erraietaraino heldu gara Jules Vernek amestutako bidaia eginaz.\nAgerikoa da, kontinenteak pangean batuta zeudenetik dexente aldatu dela litosfera. Horretan kanpo eragileek eragina duten arren, lurraren itxura aldaketan barne eragileek eragiten dute nabarmenago. Eta plaken mugimendua ikasita gaur ulertu dugu Himalaya bezalako mendikateak nola sortzen diren.\nEgilea: ibasauri ordua: 16:00 iruzkinik ez:\nLH5 MURGILTZE ASTEAN\nLehenengo egun hauetan, 5.mailakoak Ritarekin ingeleseko murgiltze astean ari dira. Ingeleraren erabileran oinarrituz, guztiak sorgindu zaizkigu eta edabe majikoak prestatu dituzte. A ze nolko sorginak eta aztiak ditugun gelan!!! Ikilimiliklik!!!\nEgilea: Irantzu ordua: 15:00 iruzkinik ez:\n2014(e)ko maiatzaren 16(a), ostirala\nAtzo arratsaldeko bigarren orduan, INCREDIVOX programarekin aritu ginen jolasean. Programa honekin, erritmo, doinu ... ezberdinetako musika, sortzeko aukera izan genuen! Asko gustatu zitzaien programa, nahiz eta batzuk lehenagotik ezagutzeko zuten jada. Hala ere, gustura eta entreteniturik aritu ziren ikasleak!\nEgilea: Anonimoa ordua: 10:43 iruzkinik ez:\nGURE GELAN ERE, ARTISTAK BADITUGULAKO ...\nAtzo arratsaldean, musika eskolakoak izan genituen gure artean! Horien artean, gure gelako hiruk ere, ederto jotzen dutela erakutsi ziguten: Nerea, Ane eta Idoiak!\nHona hemen kontzertuko bi argazkitxo.\nEgilea: Anonimoa ordua: 11:44 iruzkinik ez:\n7 abestirentzako, 7 hitz eta 7 irudi!\nAste berezian, honakoa egin dute gaur gure ikasleek:\nLink honetako abestiak entzun dituzte eta ondoren, abesti horietako bakoitzari, hitz bat eta irudi bat egin behar izan diete!\nHauek izan dira, egin dituzten irudietariko batzuk!\nOndoren, jaialdirako egingo dugun abestiaren korepgrafia entsaiatzen aritu gara! Ufff...badaukagu zer entsaiatu... Baina, seguru gaude, polit askoa irtengo zaigula dantza! Bai horixe!\nEgilea: Anonimoa ordua: 16:59 iruzkinik ez:\nASTE BEREZIAN ... MUSIKAZ GOZATUKO DUGU!\nAste honetan, aste berezia izango dugu Txintxirrin! Astean zehar, arratsaldetan, musikarekin erlazionaturiko hainbat ekintza bizi eta sentitzeko aukera izango dute gure ikasleek!\nMusikarekin, sarri, bihotzak isilean mantentzen duen hori adierazteko aukera izan ohi dugu...komunikatzeko beste modu bat dela esan ohi da askotan ...\nBere garaian, Platonek ere, honakoa esaten zuen musikaren inguruan:\nSEHASKA KANTA (BRAHMS)\nEgilea: Anonimoa ordua: 12:11 iruzkinik ez:\n2014(e)ko martxoaren 19(a), asteazkena\nAGENDA 21 "Kontsumismoari buruzko ekintza"\nGaur goizean, Agenda 21eko ekintza bat aurrera eramateko, Emaus elkartekoak izan dira Txintxirrin gurekin.\nKontsumismoa izan dugu izpide eta horren inguruan aritu dira LH 5. eta LH 6.mailako ikasleak lanean.\nAzken ekintza modura, eskolatik kanpora irten gara eta herrikoei inkesta bat pasatzen jardun dira ikasleak. Inkestan ere, kontsumismoaren inguruko galderak egin dituzte.\nHorrez gain, publizitateak kontsumoan izan dezakeen eragin negatiboa aintzat harturik, herrian itsatsirik dauden kartelak behatzeko eskatu zaie.\nKontsumo arduratsua bultzatu beharra dugu! Kontsumo masiboek gure gizartean duten ondorio negatiboen inguruan, inplikazio eta jarrera kontzientea indartuz! Aurrera ba! Pauso txikiek, aldaketa handiak eragin ditzakete eta!\nEgilea: Anonimoa ordua: 17:51 iruzkinik ez:\nAstelehenean 4.Unitateari amaiera emateko PINTXO AURKEZPENA egin zuten ikasleek. Denetariko pintxoak sortu zituzten eta horien inguruko azalpen eder eta landuak gauzatu ere bai!\nEgilea: Anonimoa ordua: 21:06 iruzkinik ez:


Iturrietako mendietan eraiki nahi duten parke eolikoaren aurkako mendi martxa egingo dute larunbatean - Halabedi\n> Iturrietako mendietan eraiki nahi duten parke eolikoaren aurkako mendi martxa egingo dute larunbatean\nIturrietako mendietan eraiki nahi duten parke eolikoaren aurkako mendi martxa egingo dute larunbatean\nJuly 15 Erredakzioa InKategoriarik gabe 0\nUztailaren 18an mendi martxa egingo dute Aguraingo Latsarri Gaztetxeko eta Mendiak Aske plataformako kideek Iberdorlak inguruko mendietan eraiki nahi duten parke eolikoaren aurka protestatzeko.\nOnraitako dorre meteorologikoa erakitzeko lanak | Argazkia: EH Bildu Araba\nIturrietako mendietan parke eoliko erraldoi bat eraiki nahi du Iberdorlak, Energiaren Euskal Erakundearen babesarekin. Duela hilabete batzuk Lautadako eta Mendialdeko bizilagunak proiektuaren kontra antolatzen hasi ziren, herrietan asanbladak burutuz eta “Mendiak aske” plataforma sortuz.\nLarunbat honetan, uztailak 18, Aguraingo Latsarri Gaztetxeak makropriektuaren aurkako mendi martxa antolatu du “Mendiak aske” plataformarekin elkarlanean. Martxa goizeko 9:00etan abiatuko da Alaitza herritik, San Juan portua igo eta Egileor herrian bukatuko da eguerdiko 13:00etan. Latsarri Gaztetxeak, konfinamenduaren ostean abiatutako “Latsarri fasea” egitarauaren baitan antolatuko dute mendi martxa.\nParke eolikoari aurkakotasuna\nIragan urte amaieran Lautadako eta Mendialdeako hainbat herritan «Iturritako mendien aldeko asanbladak» osatu zituzten bertan eraiki nahi duten parke eolikoaren proiektuaren etetea eskatzeko. Proiektu horren baitan Arraia Maeztuko Onraita herrian 82 metroko dorre meteorologikoa altxatu zuten azaroan eta haserrea piztu zuen herritarren artean.\nSabotaje batek behera bota zuen 82 metrotako dorrea urtarrilean. Dorrea ez zen berriro altxatu EH Bilduk obra lizentzia baliogabetzea eta lanak gelditzea eskatu baitzuen Arabako Batzar Nagusietan, hau eraikitzeko prozedura guztiz baliogabea zela ondorioztatuta. Arraia-Maeztuko udalak errekurtsoa onetsi du orain eta dorrea ez da berriro altxatuko, parke eolikoaren proiektuak aurrera jarraitzen du ordea.\n← Reclaman una sanidad pública y universal frente al Centro de Salud de Olárizu\nMusika, antzerkia eta giro ona izango dira igande honetan Hala Bedi Tabernan ospatuko den jaialdiaren protagonistak →


90 Aliantza/Berdeak - Wikipedia, entziklopedia askea.\nBeste esanahi batzuen berri izateko, ikus: «Berdeak»\n90 Aliantza/Berdeak (alemanez: Bündnis 90/Die Grünen) Alemaniako alderdi ekologista bat da. Munduko alderdi ekologista zaharrenen artean dago eta munduko alderdi berde arrakastatsuena izan da zalantzarik gabe.\n1979an sortu zen Die Grünen izenarekin. Poluzioa, Ipar Atlantikoko Itunaren Erakundearen estrategia eta gizarte industrializatuen beste arazoen kontra egiteko asmoarekin sortu zen. 1980ko hamarkada lehen aldiz Europako Parlamentuan eta Bundestagen eserlekuak lortu zuen. Txernobylgo hondamendia, euri azidoa, AEBren misil berrien instalazioa Alemania federalean eta beste auziak bere gorakada lagundu zuten. 1990eko hauteskundeetan Bundestagetik kanpo geratu ziren botoen %5 muga ez gainditzean. 1993an ekialdeko Alemaniako 90 aliantzarekin bat egin zuen eta hurrengo hauteskundeetan bundestagera itzuli ziren. 1998 eta 2005 bitartean gobernuan egon ziren SPDrekin batera. 2005an gobernua utzi zuten CDUren garaipenaren ondoren.\n%5,0 8 (662tik)\n%7,3 49 (672tik)\n%6,7 47 (669tik)\n%8,6 55 (603tik)\n%8,1 51 (614tik)\n%10,7 68 (622tik)\n2013ko Alemaniako hauteskundeak\n%8,4 63 (630tik)\nOrriaren azken aldaketa: 6 urria 2021, 22:27.


Zuzendaritzaren Jarraibidea Identifikazio zenbakia: 900001573\nPFEZren 9.17. artikulua eta PFEZaren erreglamentuko 11. artikulua: Langileak atzerrian egindako lanen zioz jasotako etekinak.\nBaliozko erantzuna indarrean dagoen arautegia egun honetatik aurrera aplikatuz: 2013/12/31\nOndoko betekizun hauek bete behar dira salbuespena aplikatu ahal izateko:\nLorturiko errentak lan etekintzat hartzea. Ondorio horietarako, kontuan izan behar dugu, administratzaileen ordainsariak Pertsona Fisikoen Errentaren gaineko Zergaren eremuan laneko etekintzat jotzen diren arren, administratzaileek ezin dutela izan salbuespenaren onuradun. Izan ere, ez dira inoren kontura ordaindutako zerbitzuak egiten dituzten langileak, beste pertsona edo erakunde baten (enplegatzailea edo enpresaburua) antolaketa eta zuzendaritza pean. Ondorio hau entitate bereko administratzaile eta langile diren pertsona fisikoei ere aplikatu behar zaie, harekin lan-loturarik ez badute.\nAtzerrian egindako lan batetik lortutako etekina izatea; beraz, beharrezkoa da langilea Espainiako lurraldetik kanpora joatea eta, gainera, lantokia atzerrian eduki behar du, aldi baterako behintzat.\nLan horiek egoiliar ez den enpresa edo entitate batentzat edo atzerrian egoitza duen establezimendu iraunkor batentzat egitea. Hau da, lekuz aldatutako langileak ematen dituen zerbitzuen onuraduna egoiliarra ez den enpresa edo erakundea edo atzerrian dagoen establezimendu iraunkor bat izan behar da. Ondorioz, salbuespena bakarrik aplikatu ahalko da zergadunak egindako jarduera egoiliarra ez den erakundearentzat edo establezimenduarentzat mesedegarria bada, hau da, berarentzat abantaila sortzen badu edo baliagarri bazaio edo balio erantsia ematen badio. Horregatik, esan dezakegu batez ere zerbitzuen nazioarteko prestazioen eremuan lan egiten duten langileen kasuan duela eragina salbuespen honek.\nEgoiliarrak ez diren erakundeen alde edo atzerrian kokatutako establezimendu iraunkorren alde egiten diren lanak direla ulertzeko (eta ez konpainia enplegatzailearen alde), beharrezkoa da atzerrira joaten den langileak egindako lanak soilik egoiliarrak ez diren erakundeek emandako proiektuekin berariaz eta zuzenean lotuta egotea (edo atzerrian kokatutako aipatutako establezimendu iraunkorrek emandakoak izatea). Hala, lan horiek proiektu horiei zuzenean eta berariaz atxiki ahal zaizkien kostuen atal izango dira, bai eta erakunde edo establezimendu horien fakturazio-xede ere (banatuta edo modu globalean horiengatik kobratzen den prezioaren barruan).\nOndorioz, erosketekin, atzerriko azpikontratazioarekin edo erakunde egoiliarrak kanpoan hornitzearekin zerikusia duten zereginak, bezero berriak edo atzerrian egindako eskaerak lortzearekin (merkataritza-akordio berriak lortzea) zerikusia dutenak edo jada sinatuta dauden kontratuak birplanteatzearen ondoriozko negoziazioak garatzearekin lotuta daudenak, horien interpretazioari buruz sor daitezkeen eztabaidak ebaztea barne, ezin dute justifikatu salbuespena aplikatzea, nahiz eta kanpoan egin (lanerako kontratatu duen erakunde egoiliarraren beraren onurarako egiten direnean).\nZerbitzuak jasotzen dituen entitatea langilearen enplegatzaileari edo langileak zerbitzua ematen duenari lotuta badago, Sozietateen gaineko Zergari buruzko abenduaren 5eko 11/2013 Foru Arauaren 44.1 artikuluan ezarritako betekizunak bete behar dira, halako moldez non talde barruko zerbitzua eman dela ulertuko baita, zerbitzuen hartzaileari abantaila edo onura dakarkiona eta zergadunari lana ematen dion konpainiaren fakturazioa izan duena edo izan behar duena. Bereziki, taldeko beste kide batzuen mesederako zerbitzua egiten ari dela ulertu behar da baldin eta egiten den jarduerak haientzat interes ekonomikoa edo komertziala badu, merkatuan duten lekua sendotzen dielako. Inguruabarrak antzekoak direnean, beraz, zerbitzuak hartzen dituzten enpresak prest egongo lirateke zerbitzu horiek hirugarren independenteei kontratatzeko edo lanak enpresa barruan egiteko. Enpresa independente bat hirugarrenei kontratatzeko prest legokeen edo berak egingo lituzkeen jarduerak izan ezean, ez gara talde barruko zerbitzu prestazioen aurrean egongo\nLanak egiten diren lurraldean Pertsona Fisikoen Errentaren gaineko Zerga bezalako edo horren antzeko zerga bat aplikatzea, eta herri edo lurralde hori arau bidez zerga-paradisutzat ez hartzea. Ondore horietarako:\nEz da exijituko lanaren etekinak lanak egin diren herrialdean edo lurraldean benetan kargatzea; izan ere, arauak bakarrik exijitzen du lurralde horretan Pertsona Fisikoen Errentaren gaineko Zerga bezalako zerga edo horren antzekoa aplikatzea, eta ez diru-sarrerak jatorrian Zergaren kargapean egotea.\nParadisu fiskalak dira urriaren 7ko 188/2003 Foru Dekretuan aipatzen diren herrialde eta lurraldeak. Joan den 2016ko uztailaren 30era arte, ez ziren zerga-paradisutzat jotzen Espainiarekin zergapetze bikoitza ekiditeko hitzarmena, informazioa trukatzeko klausula zuena, izenpetzen zuten herrialde edo lurraldeak, edo zergei buruzko informazioa trukatzeko akordioa izenpetzen zutenak, baldin eta hitzarmen edo akordio horretan berariaz jasotzen bazen hura indarrean jartzen zenetik herrialde edo lurraldeok ez zirela zerga- paradisutzat jotzen. Hala ere, 2016ko uztailaren 30etik, Zergei buruzko Foru Arau Orokorraren hogeita laugarren xedapen gehigarriak zehazten du paradisu fiskaltzat hartzen diren herrialde eta lurraldeen zerrenda irizpide hauei jarraituz eguneratu daitekeela:\nHitzarmen bat egotea informazio-trukeko klausula duen nazioarteko ezarpen bikoitza saihesteko, zerga arloko informazio-trukeko akordio bat, edo ELGAren Zerga Arloko Elkarrekiko Administrazio Laguntza HItzarmena eta aplikatzekoa den 2010 Protokoloak zuzendutako Europako Batzordea;\nzerga arloko benetako informazio-trukea egotea edo ez, aipatutako Zerga arloko Foru Arau Orokorraren hogeita laugarren xedapen gehigarrian ezarritako baldintzetan; eta\nGardentasuneko eta Helburu Fiskaleko Informazio Trukerako Foro Orokorrak egindako ebaluazioen emaitzak egotea. Horrela, egun horretatik aurrera, paradisu fiskalen zerrenda ez da automatikoki eguneratzen; berariaz egin beharko da, aurreko irizpideak kontuan hartuz.\nHorregatik, 188/2003 Foru Dekretuan dagoen zerrendatik herrialde hauek kendu behar dira: Zipreko errepublika (4/2005 Jarraibidea, otsailaren 4koa; gainera hitzarmena dauka indarrean 2014ko maiatzaren 28tik), Maltako errepublika (4/2005 Jarraibidea, otsailaren 4koa, eta 2006ko irailaren 12an indarrean jarri zen hitzarmena), Arabiar Emirerri Batuak (hitzarmena indarrean 2007ko apirilaren 2tik), Jamaika (2009ko maiatzaren 16an indarrean jarri zen hitzarmena), Trinidad eta Tobago (2009ko abenduaren 28an indarrean jarri zen hitzarmena), Luxemburg Dukerri Handiaren hitzarmenaren eranskineko protokoloko 1. paragrafoan aipatutako sozietateak (protokolo horrek hitzarmena aldatu du 2010eko uztailaren 16tik), Panamako Errepublika (2011ko uztailaren 25ean indarrean jarritako hitzarmena), Barbados (2011ko urriaren 14an indarrean jarritako hitzarmena), Singapurreko Errepublika (2012ko otsailaren 2an indarrean jarritako hitzarmena), Txinako Errepublika Popularreko Hong Kongeko Erregio Administratibo Berezia (2012ko apirilaren 13an indarrean jarritako hitzarmena) eta Oman sultanerria (2015eko irailaren 19an indarrean jarritako hitzarmena). Gainera, kontuan eduki behar da Espainiako erresumak informazioa trukatzeko akordio bi sinatu dituela Herbehereen erresumarekin, horrek Arubaren izenean eta Holandar Antillen (Curaçao eta San Martin) izenean jardunik (EAOn 2009ko azaroaren 23an eta 24an argitaratu ziren, hurrenez hurren, eta indarrean daude 2010eko urtarrilaren 27tik), eta mota bereko hitzarmena sinatu du Andorra printzerriarekin (EAO, 2010eko azaroaren 23koa eta 2011ko otsailaren 10etik indarrean dagoena) –gainera 2015eko urtarrilaren 8an hitzarmena sinatu zen zergapetze bikoitza eta zerga-itzurpena saihesteko, eta informazioa trukatzeko klausula ezarri zen (2016ko otsailaren 26an jarri da indarrean), San Marino errepublikarekin (EAO, 2011ko ekainaren 6koa; 2011ko abuztuaren 2tik dago indarrean) eta Bahametako Commonwealth-ekin (EAO, 2011ko uztailaren 17koa; 2011ko abuztuaren 17tik dago indarrean).\nOraindik indarrean ez badaude ere, aipatu behar da Espainiako erresumak informazioa trukatzeko akordioak sinatuta dauzkala Bermudekin, Kaiman uharteekin, Cook uharteekin, Santa Luziarekin eta San Bizente eta Granadinak uharteekin, Guernesey eta Jersey uharteekin, Mann uhartearekin, Monacorekin eta Macaorekin (akordioak izapidetzen ari dira). Gainera, zergapetze bikoitza saihesteko hitzarmena izapidetzen ari da Bahrein-ekin. Horrez gain, Berlinen 2014ko urriaren 29an egindako finantza-kontuen informazio-trukatze automatikoari buruzko Agintaritza Eskudunen arteko Akordio Aldeaniztuna indarrean dago. Lanak egiten diren herrialdeak edo lurraldeak Espainiarekin nazioarteko ezarpen bikoitza galarazteko hitzarmen bat sinatzen badu, eta hitzarmen horretan informazioa trukatzeko klausula badago, 4) puntu honetako aldez aurretiko betekizuna bete dela ulertuko da. Horri buruz kontuan izan behar da Suitzarekiko hitzarmenean informazioa trukatzeko klausula sartzeko protokoloa 2007ko ekainaren 1ean sartu zela indarrean, egun horretatik aurrera hasten diren ekitaldietan ondorioak izanik. Era berean, kontuan eduki behar da Danimarkarekiko hitzarmenaren amaiera iragarri ondoren hitzarmena ez dagoela indarrean 2009ko urtarrilaren 1etik aurrera hasten diren aldietarako. Azkenik, 2012ko uztailaren 13an, Argentina Errepublikako Aldizkari Ofizialean argitaratu zen herrialde horrek Espainiarekin sinatutako Ezarpen Bikoitzeko Hitzarmena salatu zuela. Ondorioz, hitzarmenak 2013ko urtarrilaren 1az geroztik ez du ondoriorik (halere hitzarmen berria sinatu da eta 2013ko urtarrilaren 1ean jarri da indarrean; EAO, 2014ko urtarrilaren 14koa).\nHitzarmenik ez badago, Zergei buruzko Foru Arau Orokorreko hogeita laugarren xedapen gehigarrian ezarritakoa bete behar da. Hona: “(…) zerga berdin edo baliokideak izango dira errentaren ezarpena helburu dutenak, zati batez bada ere (zergaren xedea errenta bera, diru-sarrerak edo errentaren berri ematen duen beste edozein elementu izatea gorabehera). Pertsona Fisikoen Errentaren gaineko Zergaren kasuan, zerga berdin-berdin edo antzekotzat joko dira Gizarte Segurantzari egindako kotizazioak, arau bidez ezarriko diren baldintzetan”.\nAtzerrian ematen diren egunetan sortutako ordainsariei aplikatuko zaie salbuespena, urtean 60.100 euroko muga gainditu gabe. Atzerrian egindako lanei dagokien ordainsaria kalkulatzeko, langilea benetan atzerrian zenbat egunez egon den kontuan izan behar da, baita kanpoan emandako zerbitzuei dagozkien ordainsari espezifikoak ere. Ondorio horietarako, ezin dira zenbatu behar atzerrian emandako egun gisa joan-etorriko egunetan emandakoak. Beraz, soilik hartu behar da kontuan langilea Espainiatik kanpora dagoen egun kopurua, 3. puntuan esandako zerbitzuen nazioz gaindiko prestazioak egiteko, eta hala denean, salbuetsita gelditzen dira egun horietan sortutakoak (gainera, atzerrian buruturiko lanengatik beren beregi jasotako ordainsariak). Hala ere, irizpide hau aplikatzeak ez du eragozten atzerrian egondako egun modura zenbatzea dena delako herrialdera iristen denekoa eta handik irteten denekoa, baldin eta zergadunak egun horietako lan ordutegian zerbitzuak egin baditu (batzuetan bidaiak lan ordutegitik kanpo egiten dira eta).\nAtzerrian egindako lanengatik egunean sortu diren etekinen zenbatekoa kalkulatzeko, lan horiei dagozkien berariazko ordainsari bereziez aparte, banaketarako irizpide proportzionala erabiliko da, urtearen egun-kopuru osoa kontuan hartuz.\nAtzerrian egindako lanengatik egunean sortu diren etekinen zenbatekoa kalkulatzeko, lan horiei dagozkien berariazko ordainsari bereziez aparte, banaketarako irizpide proportzionala erabiliko da, urtearen egun kopuru osoa kontuan hartuz.\nSalbuetsita dauden urtean zehar langileak lortutako ordainsari ez-berezien zatia kuantifikatzeko, banaketarako irizpide proportzionala erabiliko da, urteko egun kopuru osoarekin (365 egun, irizpide orokor gisa, edo 366 egun, urte bisiestoa baldin bada) erlazionatuta bere zerbitzuak eskaintzeko kanpoan desplazatuta dagoen egunak aintzat hartuz, enplegatuak zehaztutako desplazamendu epealdiari dagozkion lan-egun ez direnak barne hartuta.\nXede hauetara, aldiz, ez dira lanen hasiera baino lehen langilea arrazoi partikularrengatik kanpoan egon den lan- egun ez direnak zenbatuko (jaiegunak, asteburuak edo oporraldiak), edo lanak amaitu ondorengoak, ezta kanpoan gozatzen dituen oporraldiak ere.\nSalbuespena bateraezina da Zergaren Araudiko 13.A.3 b) artikuluan ezarritako zerga-ordainketatik salbuetsitako gaindikinen araubidearekin baina ez sarien araubide orokorrarekin.


Beñat Lizasok irabazi du Ordiziako kanporaketa - Uztarria (Azpeitia)\n2019ko ira. 22a, 12:01\nGipuzkoako Bertsolari Txapelketako final zortzirenetako bat jokatu zuten atzo Ordizian, eta Lizasok eskuratu zituen puntu gehien: 445. Kanporkata irabazita, azpeitiarra zuzenean sailkatu da final laurdenetara.\nBeñat Lizaso, Ordiziako kanporaketan abesten. (Bertsozale Elkartea) Ikusi haundiago | Argazki originala\nGipuzkoako Bertsolari Txapelketako final zortziren bat jokatu zuten atzo, larunbata, Ordizian, eta Beñat Lizaso azpeitiarra nagusitu zen bertan. Ainhoa Agirreazaldegi, Aitor Urbieta, Ane Zuazubiskar, Asier Azpiroz eta Manex Mujika izan zituen parez pare bertsolari azpeitiarrak, eta Lizaso izan zen puntu gehien eskuratu zituena: 445 puntu, hain zuzen ere. Kanporaketa bakoitzeko aurrena zuzenean sailkatzen da hurrengo fasera; beraz, urriaren 20an Irunen jokatuko den final-laurdenean kantatuko du Lizasok.\nHonako modu honetan gelditu zen sailkapena atzoko kanporaketan: Asier Azpiroz sailkatu zen bigarren (423 puntu), Ane Zuazubiskar hirugarren (416,5 puntu), Manex Mujika laugarren (416 puntu), Aitor Urbieta bosgarren (402,5 puntu) eta Ainhoa Agirreazaldegi seigarren (397 puntu).\nHonako hau da gaurko saioko puntuazio taula:


Larrialdi klimatikoari loturik gazteriak grebarako deia luzatu du | Euskal Herria | KAZETA\nLarrialdi klimatikoari loturik gazteriak grebarako deia luzatu du\nFridays For Future Euskal Herri mugimendu ekologistak heldu den irailaren 20an mundu mailan deitua den grebarekin bat egin du, 27ra bitarte iraungo duen mobilizazio eta ekintza dinamikaren harira. Larunbat honetan, irailaren 7an, bilkura publikoa antolatu du Baionako Roland Barthes zelaigunean.\nKazeta|2019/09/06 07:23|0 iruzkin Eguneratua:\nKlimaren aldeko mobilizazio berri bat iragarri dute heldu den irailaren 20rako. © Guillaume FAUVEAU\n"Gure agintarien arduragabeko akzio eza ikusirik, klimaren nazioarteko greba berri bat deitzen dugu, irailaren 20an, ostiralarekin, Week For Future asteaz segitua izanen dena", dio Fridays For Future Euskal Herri gazte ekologisten mugimenduak prentsari igorritako oharrak. Mobilizazioak prestatzeko eta mugimendua ezagutarazteko aitzinetik bilkura publikoa eginen dute larunbat honetan, Baionako Roland Barthes zelaigunean.\n"Elkarrekin gure etorkizuna mehatxatzen duten politika horiei bukaera emateko" irailaren 20an Baionako Cassin lizeoan 8:15ean abiatuko da mobilizazioa eta Amazoniaren aldeko ekimen bat ere eginen dela iragarri dute. Ipar Euskal Herrian bezala, Hego Euskal Herrian ere taldeak antolatzen ari dira.\nKlimaren alde aktiboak diren gazteak uda honetan Bordelen eta Lausanan elkartu dira. Azken honetan mundu osotik joandako 450 lagunek parte hartu zuten eta Euskal Herritik bertaratutakoek haien esperientzia partekatu ahal izan zuten.\nAgintarien ekimen eza\nMugimendu ekologistak ohartarazi duenez, beroketa klimatikoa da uda honetan Amazoniako edota Siberiako oihanetan izan diren suteen eragile nagusia. "Munduan 5,8 milioi oihan hektarea baino gehiago erre diren bitartean, ez da aterabide konkreturik hartua izan aldaketa klimatikoari aurre egiteko", deitoratu eta suteek bertako biztanleen bizilekua eta bioaniztasuna suntsitzen dituztela gaineratu du.\nFridays For Future Euskal Herrik Biarritzeko G7 gailurrean munduko agintarien ekimen eza salatu du, ainitz mintzatu bai, baina neholako ekimenik ez dutela hartu azalduz.


1.030 lagunek bisitatu dute Gerra Zibilaren gaineko erakusketa - Oñati - Goiena.eus\n1.030 lagunek bisitatu dute Gerra Zibilaren gaineko erakusketa\nMireia Bikuña 2009-03-24 16:56\nIntxorta 1.937 Kultur Elkarteak antolatutako Izen guztiak, aurpegi guztiak delako erakusketak harrera ona izan du herritarren artean. Antolatzaileek balorazioa positiboa egin dute. "Guztira, 1.030 lagun egon ziren erakusketako panelak ikusten, eta 145 lagun hiltzaldietan. Gehienak pertsona nagusiak izan dira, eta Zuazola-Larraña Institutuko 30 ikasle ere egon ziren", esan digu Intxortako kide Juan Ramon Garaik. Herritarren aldetik esker hitzak jaso dituztela esan digu.\nLiburua eta ikus-entzunezkoa\nErakusketaren bigarren helburua argazkietako aurpegiak identifikatzen laguntzeko herritarren parte-hartzea bultzatzea zen, eta lortu dutela esan digu: "20 bat pertsona egon ziren erakusketan argazki eta dokumentu berriekin. 18 gerran galdutako senideen argazkiak ziren eta beste biak gerra irabazi zuten senideen argazkiak".\nBestalde, lanean jarraitzeko oñatiarrekin talde bat sortu dutela esan digute Intxortako kideek; hain zuzen ere, lau oñatiar eta arrasatear bat elkartu dira: hiru historialari, kazetari bat eta abokatu bat.\nAurrera begira egingo duten lana ere zehaztu dute; alegia, Gerra Zibilean eta Errepresio garaian desagertutako oñatiarren bizitza-memoriak batu, transkribatu eta argitalpen baterako idazlana egingo dute. Gainera, egindako elkarrizketekin ikus-entzunezkoa grabatzeko asmoa dute.


Jan Lievens - Wikipedia, entziklopedia askea.\nLeiden, 1607ko urriaren 24a\nAmsterdam, 1674ko ekainaren 4a (66 urte)\nJan Andrea Lievens (en)\nJoris van Schooten (en)\nLeiden eta Amsterdam\nJan Lievens (Leiden, Zazpi Herbehere Batuen Errepublika, 1607ko urriaren 24a - Amsterdam, Zazpi Herbehere Batuen Errepublika, 1674ko ekainaren 4a) Barrokoko herbeherear margolaria izan zen.\nGanteko brodatzaile baten semea zen. Haurtzaroan Joris van Schooten izan zuen irakasle, eta 10 urte zituelarik Amsterdamgo Pieter Lastmanen lantegian sartu zen. Bertan Rembrandtekin topo egin zuen. 1626 aldean, Leidenera itzuli zenean, lantegi bat ireki zuen Rembrandtekin batera. 1620ko hamarkadan batera lan egin zuten eta, oso estilo antzekoa zutenez, zenbait margolanen autoretza zalantzan dago.\n1632an Londresera aldatu zen. Bertan ezagutu zuen Antoon van Dyckek eragin handia izan zuen bere margokeran. 1635ean Anberesen kokatu zen. Flandesen 10 urte igaro ostean, Amsterdamera aldatu zen. Azken urteak Haga eta Leidenen eman zituen. Erakunde publikoek garrantzi handiko aginduak egin zizkioten eraikinak apaintzeko. Batez ere erretratuak margotu zituen arren, gai historikoak eta alegorikoak ere landu zituen. Azken garaian paisaiak pintatu zituen, Rubens eta Adrien Brouwer-en eraginez.\nGizon zaharra, 1625-1626\nSanson eta Dalilah, 1630-1630 and 1635\nBakearen alegoria, 1652\n↑ a b Jan Lievens. artehistoria.com Noiz kontsultatua: 2015-10-11.\nWikimedia Commonsen badira fitxategi gehiago, gai hau dutenak: Jan Lievens\nMultimedia: Jan Lievens\nISNI: 0000 0000 8076 3278\nBNF: 14966215j (data)\nOpen Library: OL1677694A\nXVII. mendeko margolariak\nHerbeheretako urrezko aroaren margolariak\nOrriaren azken aldaketa: 2 urtarrila 2017, 20:38.


MAR - Lotuz Yogastudio\nLotuz Yogastudio Yoga ikastaroak\nBeti sentitu naiz mugimendu fisikoarekiko oso erakarria eta gorputzarekin esperimentatzea maite izan dut. Horregatik oso gaztetatik praktikatu ditut surfa, sky-a, atletismoa, igeriketa eta gimnastika bezalako kirolak. Oso goiz aurkitu nuen erakusketaren mundua eta nire ezaguerak gainerakoekin partekatzeak oso zoriontsu egiten nau eta kirol hauen irakaskuntzan lan egiten hasi nintzen oso gaztetatik.\nGarai hartan yoga ez zen oso ezaguna, baina hala ere 20 urte nituenean nire bizitzaren zati bat bihurtu zen. Beranduago, 21 urte nituela, meditazioa ezagutu eta egunero praktikatzen hasi nintzen. Denborarekin, irakaskuntza utzi behar izan nuen, surf-negozio bat ireki eta nire familia aurrera ateratzeko. Surfa betidanik egon da nirekin bidailagun on bat bezala. Orain, irakaskuntzara itzuli naiz beti grinatu nauen ametsa bizitzeko: yoga erakustea!\nIrlandatik hasiz, munduko puntu desberdinetako yoga irakasleekin lan egiten, nire heziketa gero eta gehiago garatu ondoren, 2011n Edith-ekin, nire alabarekin, Los Angeles, India eta Bartzelonan izan naiz, gure lehen Yoga Estudioa irekitzea erabaki genuen arte. Kirolari bezala eta Yoga-ko praktikatzaile bezala nire bizitzan zehar lesioekin eta min fisikoekin zerikusia duten gaiekin oso erakarrita sentitu naiz. Yoga sistema sendagarri handia izan daitekeela ohartu naiz, eta aldi berean era dibertigarri eta dinamikoan lantzea gustoko dut; asanak edo posturak seguru egiten ikasten badugu, gure gorputza orekatzea eta minaren aliatu bat bihurtzea lortzen dugu. Buruko tentsio asko somatizatzen ditugu min fisiko moduan eta Yoga tentsioak plano fisiko, buruko eta emozional desberdinetatik askatzen laguntzen dizun erreminta zoragarria da. Gainera, zure benetako ni Unibertsalarekin konektatzen laguntzen dizu. Ustekabean konturatuko zara zein urrun bizi garen gure berezko naturatik, eta urruntze hori da, hain zuzen, hanbeste sufrimimendu ekartzen diguna. Baina garrantzitsuena zera da, sufrimendu hori zorionean bihurtzeko gai garela.\nEsperientzia bat da, beraz bizi izan behar da. Ez da norbaitengan edo zerbaitetan sinestea, baizik eta gure transformaziorako berezko ahalmenaz ohartzea.\n“Yogaren esperientzia bizi”\nMaisu ugarirekin osatu dut nire Yoga heziketa, bakoitzarekiko hoberena ateratzen saiatuz, horien artean niregan eragin gehiena izan dutenak hemen adierazten ditut:\nTeresa Murphy-rekin Iralandan\nXabi Andonegui-rekin Frantzian\nAndres Salcedo-rekin Los Angelesen\nJai Prakash-ekin Indian\nDavid Swenson-ekin Bartzelonan\nNoah Mackenna-rekin Indian\nEskerrak bereziki Álex eta Or-i (FisiomYoga)\nIrakasle-ziurtagiria Yoga Terapeutikoan (Anatomia, Fisiologia eta Patologia) Yoga Terapeutico Academy.\nShukhashanti Yoga 200h (Yoga Alliance)\nAshtanga Yoga 400h (Yoga Alliance)\nSonoterapia formazioa: Soinu-terapia, Armoniko kantuak eta transformazio pertsonalerako soinu-terapia.\nJaio aurreko yogako ikastaroa Sandra Varas-ekin\nMaria Vegas-ekin Kiromasajea\nMasaje Ayurveda Punne-n (Indian)\nShiatsu (“Amigos del Shiatsu” eskolan)\nNoah Mackenna-rekin yogari aplikatutako anatomia ikastaroa (Mysore-en, India)\n5. postua Europako Surf Txapelketan (1987-1988)\nVinyasa Yoga Flow-ean oinarritutako Hatha Yoga-ko sustraiak dituen serie mugitua da, baina aldi berean, posturen egokitzapen terapeutikoak egiten dira.\nSerie hau Noah Mackenna-k sortu du. Anatomia-ko eta Neurologia-ko Zientzia-Lizentziaduna eta Quiropractika-ko Maisutasuna du Macquarie-ko (Sydney-eko) unibertsitatean eta Nanjing-en Txina medikuntza tradizionalean gaitutako akupuntore da. E Yoga Irakaslea- Ryt 500, lesioetan eta birgaitzean espezializatuta. Bere lorpenik handiena asana-en (posturen) potentzia eta ahalera sendagarria frogatzea da. Klaseetan lantzen dugun serie hau irizpide medikoetan oinarrituta dago eta gorputz osoaren analisi posturala, mugimendua eta lan muskularra apropos frogatuta daude.\nSUKHASHANTI-aren helburua yoga fidagarri eta seguru bat garatzea da, gorputza lantzen den heinean; gorputza lasaitzean, eta tentsioak eta minak askatzean, orduan da burua lasaitzen dugula eta kontzientzia garbia esperimentatzen dugula.\n2013ko udan Noah-rekin ikasi dut Indian eta metodo terapeutiko bezala proposatzen dituen serieak landu ditut. Horrela, beharrezko erremintak lortu ditut nire kaxa zuzendutako serieak modu seguru batean sortzeko, orekatuak eta aldi berean dibertigarriak eta atsegingarriak direnak.\nZure lehen yoga klasea? 2015/02/04\nLotuz Yogastudio zentroan Yoga ikastaroak eskeintzen ditugu, Sukhashanti Yoga metodoak erabiliz.\nYoga ikastaroak Zarautzen (Gipuzkoa)\nTorre Luzea Parkea - 5 behea\nIkutu deia egiteko